title: Alan Ritchson

text: Ritchson esiintyi vuonna 2004 "American Idolissa", jossa hän selvisi 87 parhaan joukkoon. Vuotta myöhemmin Ritchson aloitti näyttelemisen televisiossa. Hän esitti ensimmäisen roolinsa "Smallvillessa" näytellen Arthur Currya. Seuraavana vuonna hän esitti ensimmäisen elokuvaroolinsa televisioelokuvassa "Though None Go with Me". Ritchson jatkoi myöhemmin "Smallvillessä" esittämässään roolissa jaksoissa "Justice" ja "Odyssey". Lisäksi Ritchson teki cameo-roolin "" -animaatioelokuvassa, jossa hän ääninäytteli Smallvillessäkin esittämänsä hahmon. Hän teki pieniä rooleja televisioon malliuransa ollessa vielä meneillään, kunnes lopetti mallin työt vuoden 2009 alussa. Sittemmin Ritchson esiintyi vuoden 2010 alussa televisiosarjan "Blue Mountain State" pääosassa yhdessä Darin Brooksin, Chris Romanon ja Sam Jones III:n kanssa. Hänet nähtiin myös sivuroolissa, Nälkäpeli- Vihan liekit elokuvassa 2013.


title: Luise Krüger

text: Luise Martha "Lies" Krüger (11. tammikuuta 1915 Dresden – 13. kesäkuuta 2001 Dresden) oli saksalainen yleisurheilija ja olympiamitalisti, joka kilpaili keihäänheitossa. Krüger voitti hopeaa Berliinin olympialaisissa 1936 ja pronssia Wienin EM-kisoissa 1938.


title: Lennart Atterwall

text: Lennart Atterwall (26. maaliskuuta 1911 Perstorp – 23. huhtikuuta 2001 Sjöbo) oli ruotsalainen yleisurheilija, joka kilpaili keihäänheitossa. Hän edusti seuratasolla IFK Knislingeä. Atterwall voitti kultaa Oslon EM-kisoissa 1946 tuloksella 68,74 metriä. Hän osallistui olympialaisiin kerran, Berliinissä 1936. Tuolloin hän sijoittui neljänneksi heitettyään 69,20 metriä. Atterwallilla oli hallussaan Ruotsin ennätys peräti 15 vuotta, vuosina 1936 – 1951.


title: Alejandro Alfaro

text: Alejandro Alfaro Ligero (s. 23. marraskuuta 1986 La Palma del Condado, Huelva, Espanja) on espanjalainen jalkapalloilija. Hän edustaa Espanjan Primera Divisiónissa pelaavaa Mallorcaa ja on pelipaikaltaan laitalinkki tai hyökkääjä.


title: Alejandro Alfaro

text: Alfaro on Sevillan kasvatti. Hän kuului joukkueensa tärkeimpiin pelaajiin, kun Sevilla Atlético nousi kaudeksi 2007–2008 maan toiseksi korkeimmalle sarjatasolle Segunda Divisióniin. Ensiesiintymisensä edustusjoukkueessa hän teki 30. huhtikuuta 2006 ottelussa Real Sociedadia vastaan.


title: Alejandro Alfaro

text: 28. tammikuuta 2007 hän teki ensimmäisen maalinsa maan pääsarjassa Primera Divisiónissa ottelussa Levantea vastaan. Hän pelasi kauden aikana myös otteluita UEFA Cupissa, joka päättyi lopulta Sevillan voittoon.


title: Alejandro Alfaro

text: Alfaron peliaika oli kuitenkin kortilla kolmen pelaamansa kauden aikana edustusjoukkueessa, ja jäi lähinnä samalla paikalla operoinneen Jesús Navasin varjoon. Lopulta hän siirtyi kaudeksi 2008–2009 lainasopimuksella Tenerifeen. Hän kuului kauden aikana joukkueen luottopelaajiin, kun se palasi seitsemän vuoden tauon jälkeen Primera Divisióniin. Hän pelasi 42 ottelua ja teki niissä 20 maalia.


title: Alejandro Alfaro

text: Hän palasi kesällä 2009 kasvattajaseuraansa ja harjoitteli joukkueen mukana ennen kauden alkua. Hän ei kuitenkaan jäänyt joukkueeseen, vaan siirtyi jälleen lainalle Tenerifeen. Edelliskauden tapaan Alfaro oli yhdessä hyökkääjänä pelanneen Ninon kanssa joukkueensa tärkeimpiä hyökkäyspään pelaajia. Kausi päättyi kuitenkin joukkueen osalta pettymykseen, kun se jäi sarjassa sijalle 19 ja putosi takaisin Segunda Divisióniin. Otteluita kauden aikana hänelle kertyi 36 ja niissä syntyi seitsemän maalia.


title: Jonathan Bernier

text: Jonathan Bernier (s. 7. syyskuuta 1988 Laval, Quebec, Kanada) on kanadalainen jääkiekkomaalivahti, joka torjuu NHL-joukkue Detroit Red Wingsissa. Bernier on Los Angeles Kingsin ensimmäisen kierroksen varaus kesältä , jolloin joukkue varasi hänet numerolla 11 ja koko varaustilaisuuden ensimmäisenä maalivahtina.


title: Jonathan Bernier

text: Bernier pelasi vuodet 2004–2008 QMJHL:n Lewiston MAINEiacsissa. Kaudella 2006–2007 hän torjui joukkueelle sarjan mestaruuden. Lisäksi hänet valittiin toiseen tähdistökentälliseen ja palkittiin QMJHL:n pudotuspelien parhaana pelaajana Guy Lafleur Trophyllä. Bernier debytoi NHL:ssä seuraavalla kaudella 2007–2008. Hän torjui Kingsin maalilla heti NHL-kauden avausottelussa 29. syyskuuta 2007 Anaheim Ducksia vastaan, Ison-Britannian Lontoossa. Bernier torjui Kingsille 4–1-voiton. Hän torjui kauden aikana yhteensä neljässä NHL-ottelussa, mutta avausottelun jälkeen Bernierin kolme muuta ottelua päättyivät tappioon ja, hänen päästettyjen maalien keskiarvo oli 4,03. Bernier palasi pelaamaan loppukaudeksi QMJHL:ään, mutta hän pelasi keväällä 2008 kolme AHL-ottelua Manchester Monarchsissa.


title: Jonathan Bernier

text: Kauden 2008–2009 Bernier torjui kokonaan Monarchsissa, ja kaudella 2009–2010 hän pelasi kolme NHL-ottelua. Samalla kaudella Bernier valittiin AHL:n parhaaksi maalivahdiksi ja palkittiin Baz Bastien Trophyllä. Hänestä tuli Kingsin kakkosmaalivahti harjoitusleirin 2010 jälkeen kaudeksi 2010–2011, jolloin edeltävä kakkosmaalivahti Erik Ersberg siirtyi farmiin ja myöhemmin KHL:ään. Hänet kaupattiin 23. kesäkuuta 2013 Toronto Maple Leafsiin vaihdossa Ben Scrivensiin, Matt Frattiniin ja toisen kierroksen varaukseen joko vuoden 2014 tai 2015 tulokasvarauksessa.


title: Jonathan Bernier

text: Kesällä 2016 Maple Leafs myi Bernierin Anaheim Ducksiin vaihdossa seuraavan varaustilaisuuden varausvuoroon.


title: Jonathan Bernier

text: Bernier voitti alle 20-vuotiaiden maailmanmestaruuden 2008. Hän toimi kakkosvahtina Steve Masonille ja pelasi turnauksessa kaksi ottelua. Bernier kantoi Kanadan torjuntavastuun alle 18-vuotiaiden MM-kilpailuissa 2006. Hänet valittiin turnauksen tähdistökentälliseen.


title: Jonathan Bernier

text: Bernier pelasi myös miesten MM-kilpailuissa vuonna 2011.


title: Jonathan Bernier

text: Bernierin isoveli on ranskalaista Diables Rouges de Briançonia edustava hyökkääjä Marc-André Bernier. Marc-André on Vancouver Canucksin varaus vuodelta .


title: Alejandro Gómez

text: Alejandro Gómez Cabral (s. 11. huhtikuuta 1967 Vigo, Espanja) on espanjalainen entinen kestävyysjuoksija, joka oli erikoistunut maratoniin ja maastojuoksuun. Gómez saavutti uransa aikana kolme pronssia maastojuoksun maailmanmestaruuskilpailuista, kaikki joukkuekilpailuista.


title: Alejandro Gómez

text: Puolimaratonin maailmanmestaruuskilpailuissa Gómez sijoittui kahdeksanneksi vuonna 1992 ja saavutti hopeaa joukkuekilpailussa 1996.


title: Alejandro Gómez

text: Yleisurheilun maailmanmestaruuskilpailuissa Gómez osallistui maratonille kahdesti, vuonna 1999 hän sijoittui 40:ksi ja vuonna 2003 hän keskeytti. Yleisurheilun Euroopan-mestaruuskilpailuissa Gómez osallistui maratonille kaksi kertaa, vuonna 1998 sijoitus viides ja vuonna 2002 kuudes.


title: Alejandro Gómez

text: Vuoden 1996 Atlantan kesäolympialaisissa Gómez sijoittui 10 000 metrin juoksussa 15. sijalle.


title: Alejandro Gómez

text: Muita Gómezin uran saavutuksia ovat toinen sija 5 000 metrin juoksussa yleisurheilun nuorten maailmanmestaruuskilpailuista vuodelta 1986 sekä viisi Espanjan mestaruutta 10 000 metrin juoksussa vuosilta 1989, 1991, 1993, 1995 ja 1996.


title: Louis Oosthuizen

text: Lodewicus Theodorus ”Louis” Oosthuizen (s. 19. lokakuuta 1982) on eteläafrikkalainen golfaaja. Hän on syntynyt Mossel Bayssa.


title: Louis Oosthuizen

text: Oosthuizenista tuli yksi arvoturnausten suurimmista yllätysvoittajista voitettuaan British Openin vuonna 2010. Voitto tuli lisäksi vielä ylivoimaisesti voitettuaan toiseksi tulleen Lee Westwoodin seitsemällä lyönnillä. Hänellä ei ollut ennen tätä voittoa mitään mainittavaa menestystä.


title: Rap-a-Lot Records

text: Rap-a-Lot Records on Universal Music Groupin omistama Houstonista kotoisin oleva yhdysvaltalainen levy-yhtiö, joka perustettiin 1986. Smoke-a-Lot Records ja Southern Empire Entertainment kuuluvat Rap-a-Lot Recordsin alaisuuteen. Yhtiön musiikkinsa painottuu gangsta rapin ja etäläisen rapin suuntaan.


title: Rap-a-Lot Records

text: Levy-yhtiön perusti James Smith ("J Prince") apunaan Geto Boys. Vuonna 2010 Rap-a-Lot Records ilmoitti solmineensa jakelusopimuksen Fontana Distributionin kanssa.


title: Avro 701 Athena

text: Avro 701 Athena oli englantilainen jatkokoulutuslentokone, joka tuli RAFin käyttöön vuonna 1950.


title: Avro 701 Athena

text: Sen valmisti Avro-lentokonetehdas. Koneen ensilento tehtiin 12. kesäkuuta 1948. Koneita tehtiin vain 22 kappaletta, joka ilmentää koneen epäonnistumista kilvassa Boulton Paul Balliol-koulukoneen kanssa. Kone oli kokometallinen, kolmipaikkainen, rinnakkainistuttava ja ensimmäinen versio potkuriturbiinilla varustettu, myöhemmät kaksi versiota mäntämoottorilla varustettuja.


title: Kuolemattomien kaarti

text: Kuolemattomien kaarti () on Steph Swainstonin vuonna 2004 ilmestynyt esikoisromaani. Teos ilmestyi suomeksi vuonna 2010 Liken kustantamana. Suomentaja on Hannu Tervaharju. Teos oli Suomessa ehdokkaana Tähtifantasia-palkinnon saajaksi.


title: Kuolemattomien kaarti

text: Romaania on verrattu Angela Carterin, Roger Zelaznyn, M. John Harrisonin, Michael Moorcockin, Mary Gentlen ja China Miévillen teoksiin.


title: Kuolemattomien kaarti

text: SF Siten Martin Lewisin mielestä kirjan juoni olisi hyötynyt sadasta lisäsivusta. Saman sivuston arvostelijan Rich Hortonin mielestä kirja on kiinnostava, mutta ei toimi kokonaisuutena. Kieli on välillä kömpelöä ja juoni sekava. Siirroksen maailma on kuitenkin kuvattu kiehtovasti.


title: Kuolemattomien kaarti

text: "Tähtivaeltaja"-lehden Kimmo Lehtonen kertoi Swainstonin ottavan huomioon köyhyyden, eriarvoisuuden ja rasismin, jotka fantasiatarinoissa usein sivuutetaan. Sarjan ensimmäinen osa ei silti kohoa erityisen erikoislaatuiseksi kokemukseksi. Saman lehden kriitikon Tiina Raevaaran mukaan jotkut teoksen osista tuntuvat liian irrallisilta ja näyttämisenhaluisilta. Keskeisten konfliktien ja teemojen käsittely on kuitenkin hyvää. Kriitikko Toni Jerrman kirjoitti "Helsingin sanomissa" kirjan edustavan aikuislukijoille suunnattua fantasiaa. Mukaansatempaava romaani käsittelee ”ihmisten heikkoutta, valtapelien armottomuutta ja sodan julmuutta.” Siirros on kuin irvokas, huumehoureinen muunnelma Lewis Carrollin Ihmemaasta.


title: Toni Vilander

text: Toni Markus Vilander (s. 25. heinäkuuta 1980 Kankaanpää) on suomalainen moottoriurheilija. Hän on kilpaillut muun muassa Italian Formula Renault -luokassa voittaen sarjan mestaruuden vuonna 2002 ja Italian GT-mestaruussarjassa voittaen sarjan mestaruuden vuonna 2006.


title: Toni Vilander

text: Vuonna 2005 Vilander ajoi GP2-sarjassa neljä kilpailua ollen parhaimmillaan 8. Samalla kaudella Vilander jatkoi uraansa Italian F3000-sarjassa ollen sarjan neljäs. Vuonna 2007 Vilander voitti FIA GT Championship-sarjan mestaruuden yhdessä Dirk Müllerin kanssa. Seuraavana vuonna Vilander jakoi tittelinsä entisen Formula 1 -kuljettajan Gianmaria Brunin kanssa.


title: Toni Vilander

text: Vilander on osallistunut Le Mansin 24 tunnin ajoon vuosina 2008, 2010-2016. Vuosina 2012 ja 2014 hän on voittanut GTE Pro -luokassa yhdessä Giancarlo Fisichellan ja Gianmaria Brunin kanssa. Vuonna 2017 hän osallistuu kilpailuun Giancarlo Fisichellan ja toistaiseksi tuntemattoman kuljettajan kanssa Risi Competizione -tallissa.


title: Toni Vilander

text: Vuonna 2013 Vilander kilpaili FIA World Endurance Championship -sarjassa. Vilander jatkoi 2014 FIA WEC-sarjassa voittaen GTE Pro luokan maailmanmestaruuden yhdessä Gianmaria Brunin kanssa. FIA WEC -sarjan kaudella 2014 Vilander ja Gianmaria Bruni ajoivat AF Corse -tallissa GTE Pro -luokan mestaruuteen.


title: Toni Vilander

text: Vuonna 2016 Vilander ajoi WeatherTech SportsCar Championship -sarjassa Giancarlo Fisichellan kanssa Risi Competizione tallissa.


title: Toni Vilander

text: Vuonna 2017 Vilander voitti Bathurstin 12 tunnin ajon yhdessä Jamie Whincupin kanssa Maranello Motorsport -tallissa Ferrari 488 GT3 -autolla. Vilander ajoi myös kilpailun nopeimman kierroksen.


title: Toni Vilander

text: Kaudella Toni Vilander liittyi MTV3:n F1-lähestysten asiantuntijaksi paikkaamaan matkustamista vähentänyttä Mika Saloa. Vilander teki kommentaattoridebyyttinsä Abu Dhabin GP:ssa.


title: Toni Vilander

text: Vilander omistaa Kankaanpäässä toimivan Varikko-nimisen ravintolan, jonka seiniä koristavat lukuisat autourheiluaiheiset muistoesineet, muun muassa Kimi Räikkösen viimeisen Ferrari-kisan ajohaalari.


title: Can Artam

text: Can Artam (s. 30. kesäkuuta 1981 Istanbul, Turkki) on turkkilainen autourheilija. Hän on kilpaillut muun muassa Turkin Touring Car -mestaruussarjassa vuosina 2001-02. Vuonna 2001 hän kilpaili US Barber Formula Dodge -sarjassa voittaen sarjan mestaruuden. Hän kilpaili myös Britannian Formula 3- ja Formula Renault V6 Eurocup -luokissa. Vuonna 2004 Artam kilpaili F3000-luokassa. Seuraavana vuonna hän kilpaili GP2-sarjassa saavuttaen kaksi pistettä.


title: Água de Beber

text: Água de Beber () on Antônio Carlos Jobimin säveltämä ja Vinícius de Moraesin sanoittama bossa nova -kappale vuodelta 1961. Jobim julkaisi instrumentaaliversion albumillaan "The Composer of ”Desafinado”, Plays" vuonna 1963, ja kappale on sittemmin esitetty useissa eri muodoissa niin laulettuna kuin instrumentaalinakin. Kappaleen ovat Jobimin lisäksi äänittäneet muun muassa Astrud Gilberto, Ella Fitzgerald, Frank Sinatra, Charlie Byrd, Al Jarreau, Toninho Horta ja Carola.


title: Água de Beber

text: Kappaleen nimi tarkoittaa ”juomavettä”. Portugalin oikeinkirjoituksen mukainen kirjoitusasu on ”Água de Beber”, mutta aksenttimerkki jätetään yleensä kirjoittamatta niin portugalin- kuin vieraskielisissäkin julkaisuissa. Englanniksi kappaletta on esitetty Norman Gimbelin kirjoittamilla sanoilla nimillä ”Water to Drink” ja ”Drinking Water”.


title: Meditação

text: Meditação () on Antônio Carlos Jobimin säveltämä ja Newton Mendonçan sanoittama bossa nova -kappale. Se julkaistiin ensimmäisen kerran Jobimin ja João Gilberton albumilla "Gilberto and Jobim" vuonna 1960. Myöhemmin kappaleesta on tullut suosittu jazzstandardi, ja sen ovat esittäneet muun muassa Andy Williams, Frank Sinatra, Dexter Gordon, Paul Horn, Joe Pass sekä Carlos Santana ja John McLaughlin.


title: Meditação

text: Alkuperäiset portugalinkieliset sanat kuvaavat yksinkertaisella tavalla elämän kauneutta. Norman Gimbelin englanninkielisessä käännösversiossa nimeltä ”Meditation” kappale on muutettu tavanomaiseksi rakkauslauluksi.


title: Meditação

text: Suomessa kappaleen levytti Olavi Virta Saukin suomentamin sanoin vuonna 1963 nimellä ”Hymy, kukka ja rakkaus”. Erkki Liikanen on levyttänyt sävelmän vuonna 1967 Aarno Ranisen sanoituksena nimellä ”Taas on hiljaisuus”.


title: Hapoel Tel Aviv FC

text: Hapoel Tel Aviv Football Club on israelilainen jalkapalloseura, joka tulee Tel Avivin kaupungista Israelista. Joukkue on perustettu vuonna 1927 ja se pelaa tällä hetkellä maan korkeimmalla sarjatasolla Ligat ha'Alissa. Se pelaa kotiottelunsa 17 500-paikkaisella Bloomfield Stadiumilla.


title: Hapoel Tel Aviv FC

text: Joukkue on yksi maan menestyneimmistä seuroista yhdessä paikallisvastustaja Maccabi Tel Avivin kanssa. Hapoel Tel Aviv on voittanut maan pääsarjan 13 ja cupin 16 kertaa. Vuonna 1967 se oli historian ensimmäinen AFC Champions Leaguen voittaja.


title: Wave

text: Wave () on Antônio Carlos Jobimin säveltämä ja sanoittama bossa nova -kappale vuodelta 1967. Ensimmäinen versio on Jobimin albumilta "Wave" vuodelta 1967, jolle sovituksen teki saksalainen kapellimestari ja säveltäjä Claus Ogerman. Kappaleessa yhdistyvät Jobimin ja yleensäkin bossa novan taustalla olevat vaikutteet, ennen kaikkea brasilialainen samba ja yhdysvaltalainen jazz.


title: Wave

text: Frank Sinatra nauhoitti Jobimin itsensä sanoittaman version vuonna 1967. Äänitteen piti tulla albumille "Francis Albert Sinatra & Antonio Carlos Jobim", mutta se jätettiin myöhemmälle "Sinatra & Company" -levylle. Kappaleen ovat nauhoittaneet myös muun muassa Oscar Peterson, Ahmad Jamal ja Biréli Lagrène.


title: PFK Liteks Lovetš

text: PFK Liteks Lovetš on jalkapalloseura, joka tulee Lovetšin kaupungista Bulgariasta. Seura on perustettu 1921, ja sen joukkue pelaa maan korkeimmalla sarjatasolla A Grupassa. Se pelaa kotiottelunsa 7 050 -paikkaisella Lovetšin kaupunginstadionilla.


title: PFK Liteks Lovetš

text: Joukkue on voittanut maan pääsarjamestaruuden kolmesti ja cupin neljästi. Se on historian kolmas bulgarialainen joukkue, joka on päässyt pelaamaan eurokentille yhdessä TsSKA Sofian ja Levski Sofian kanssa. Joulukuussa 2015 Liteks suljettiin ulos Bulgarian liigasta pelaajien protestoitua erotuomaritoimintaa ja poistuttua kentältä kesken ottelun. Seura putoaa kauden jälkeen sarjaporrasta alemmas.


title: The Composer of ”Desafinado”, Plays

text: The Composer of ”Desafinado”, Plays on brasilialaisen jazzmuusikon Antônio Carlos Jobimin esikoisalbumi vuodelta 1963. Kyseessä oli Jobimin ensimmäinen Yhdysvaltojen markkinoille julkaistu albumi, aikana jolloin bossa nova -tyylilaji oli lyönyt itsensä läpi hittikappaleiden ”Desafinado” ja ”The Girl from Ipanema” avulla. Jobim soitti albumilla pianoa ja sovitukset kappaleisiin teki Claus Ogerman. Useista albumin kappaleista muodostui bossa novan standardeja, ja monet niistä kuuluvat edelleen Jobimin tunnetuimpiin ja levytetyimpiin sävellyksiin.


title: CF Palencia

text: Club de Fútbol Palencia on jalkapalloseura, joka tulee Palencian kaupungista Espanjasta. Joukkue on perustettu vuonna 1975 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 8 100-paikkaisella Estadio Nueva Balasteralla.


title: CF Palencia

text: Joukkue perustettiin 16. kesäkuuta 1929 nimellä "Club Deportivo Palencia". Vuonna 1943 se nousi alimmalle kansalliselle sarjatasolle Tercera Divisióniin, jolloin se tunnettiin nimellä "Fábrica Nacional de Palencia".


title: CF Palencia

text: Vuonna 1951 Palencia uudelleennimettiin jälleen, tällä kertaa se sai nimekseen "Atlético Palencia". Samana vuonna joukkue pudotettiin takaisin alueellisiin sarjoihin taloudellisien ongelmien vuoksi. Kolme vuotta myöhemmin se palasi takaisin Tercera Divisióniin.


title: CF Palencia

text: 1960-luvun alussa joukkue käytti lyhyen aikaa nimeä "Otero de Palencia", joka kuitenkin pikaisesti vaihtui "Palencia Club de Fútboliksi". Kaudella 1970–1971 joukkue selviytyi karsintoihin, jonka kautta sillä oli mahdollisuus nousta maan toiseksi korkeimmalle sarjatasolle Segunda Divisióniin. Vastassa joukkueella oli Real Oviedo, joka lopulta eteni karsintaparista Segunda Divisióniin.


title: CF Palencia

text: 17. kesäkuuta 1979 legendaarisen Real Madrid-pelaajan Francisco Genton valmentamana Palencia nousi ensi kertaa historiassaan Segunda Divisióniin voitettuaan kotiottelussa Pontevedran numeroin 1–0. Kaudella 1982–1983 joukkue sijoittui Segunda Divisiónissa viidenneksi ja jäi vain kolmen pisteen päähän maan pääsarjaan Primera Divisióniin noususta. Kolme vuotta myöhemmin joukkue meni konkurssiin talousongelmien vuoksi.


title: CF Palencia

text: Lopulta "Club Deportivo Cristo Olímpico" nimisestä joukkueesta tuli kaupungin ykkösjoukkue, joka oli aikaisemmin toiminut reservijoukkueena. Vuonna 1989 joukkue kuitenkin sai uuden nimen "Club de Fútbol Palencia", ja seuraavien kahden vuosikymmenen aikana se nousi takaisin pelaamaan kansallisille sarjatasoille Tercera Divisióniin ja Segunda División B:hen.


title: CD Lugo

text: Club Deportivo Lugo on jalkapalloseura, joka tulee Lugon kaupungista Espanjasta. Joukkue on perustettu vuonna 1953 ja se pelaa kaudella 2018–2019 maan toiseksi korkeimmalla sarjatasolla Segunda Divisiónissa. Se pelaa kotiottelunsa 4 800-paikkaisella Estadio Anxo Carrolla.


title: CD Lugo

text: Joukkue on pelannut suurimman osan historiastaan Segunda División B:ssä sekä Tercera Divisiónissa kansallisissa sarjoissa. Se on pelannut maan toiseksi korkeimmalla sarjatasolla Segunda Divisiónissa kauden 1992–1993 sekä kaudesta 2012–2013 alkaen.


title: 3037 Alku

text: 3037 Alku on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta, eli päävyöhykkeen asteroidi. Sen löysi Yrjö Väisälä vuonna 1944. Pikkuplaneetta sai nimensä löytäjänsä veneen mukaan. Ennen nimeämistään kohde tunnettiin tunnuksella 1944 BA.


title: Christine Keeler

text: Christine Keeler (myöh. Christine Sloane; 22. helmikuuta 1942 Uxbridge, Middlesex, Britannia – 4. joulukuuta 2017 Locksbottom, Suur-Lontoo, Britannia) oli brittiläinen malli ja showtanssija, jonka samanaikaiset suhteet Britannian sotaministeriin John Profumoon ja Neuvostoliiton laivastoattaseaan Jevgeni Ivanoviin aiheuttivat Profumo-skandaalina tunnetun poliittisen skandaalin ja ministeri Profumon eron vuonna 1963.. Skandaali paljastui toisen rikostapauksen yhteydessä, kun Keeleriä vainonnut Aloysius Gordon -niminen ahdistelija yritti ampua Keelerin suojelijan Stephen Wardin, joka oli esitellyt hänet ministeri Profumolle. Keeler tuomittiin myöhemmin samana vuonna yhdeksän kuukauden vankeuteen väärän valan antamisesta Gordonin oikeudenkäynnissä.


title: Christine Keeler

text: Keeler otti myöhemmin sukunimekseen Sloane. Hän oli kahdesti naimisissa ja sai kummastakin avioliitostaan yhden pojan. Molemmat liitot päättyivät eroon. Hän kuoli vuonna 2017 keuhkoahtaumatautiin.


title: Stefano Coletti

text: Stefano Coletti (s. 6. huhtikuuta 1989 La Colle, Monaco) on monacolainen moottoriurheilija. Hänen sisarensa on alppihiihtäjä Alexandra Coletti.


title: Stefano Coletti

text: Hän on kilpaillut Formula BMW-, Formula Renault-, Formula 3-, GP3- ja IndyCar-luokissa. Hän kilpaili lisäksi GP2-sarjassa kaudet 2009 ja 2011–2014 ja sijoittui parhaimmillaan vuonna 2013 sarjan viidenneksi. Vuonna 2017 Coletti kilpaili Formula 2 -sarjassa (entinen GP2-sarja).


title: Stefano Coletti

text: Colettin GP2-ura alkoi Valencian kilpailusta, jossa hän korvasi Davide Valsecchin. Ensimmäisessä kilpailussaan hän otti varaslähdön ja ylitti varikon sulkuviivan. Toisessa kilpailussaan hän viivytteli lähtöruudukossa ja sai rangaistuksen aloitettuaan lähtöruudukosta eikä varikkosuoralta kolaroiden Dani Closin kanssa ennen rangaistustaan. Kolmannessa kilpailussaan hän kolaroi pahasti kaksi kierrosta ennen loppua, jolloin kilpailu ajettiin turva-auton perässä loppuun. Hän selvisi puristuksella nikamassa ja mustelmilla joutuen jättämään sprinttikilpailun väliin. Hänet erotettiin tallista tämän jälkeen. Coletti siirtyi Formula Renault 3.5 -sarjaan samana vuonna. Hän jatkoi sarjassa vuonna 2010 saavuttaen viisi palkintosijaa sijoittuen yhteispisteissä kuudenneksi. Coletti kilpaili myös GP3-sarjassa saavuttaen kaksi kolmostilaa ja 18 pistettä.


title: Stefano Coletti

text: Coletti teki paluun GP2-sarjaan kaudella 2011 Trident-tallissa, jonka autolla otti ensimmäisen GP2-voittonsa Turkin sprinttikisassa. Hän otti toisen voittonsa Unkarin sprinttikisassa pitkän nousun jälkeen. Hän osui Belgian pitkässä kilpailussa Mihail Aljošin autoon kovalla vauhdilla, minkä seurauksena Coletilta murtui kaksi selkänikamaa. Hän ei osallistunut sarjan päätöskilpailuihin ja hänen tuuraajakseen tuli toinen monacolainen Stéphane Richelmi. Coletti sijoittui sarjan 11:ksi keräten 22 pistettä. Coletti jatkoi GP2:ssa vuonna 2012 siirtyen Scuderia Coloni -talliin (hän ajoi jo vuonna 2011 GP2-sarjan ulkopuolisessa Abu Dhabin osakilpailussa tallin autolla). Hän vaihtoi Rapax-talliin kauden lopussa. Coletti saavutti yhden palkintosijan ja kolme nopeinta kierrosta sijoittuen sarjan 13:ksi.


title: Stefano Coletti

text: Vuonna 2013 Coletti jatkoi Rapax-tallissa. Hän aloitti kauden vahvasti ajamalla paalupaikalle, mutta putosi pitkässä kilpailussa lopulta kolmanneksi. Sprinttikilpailussa hän lähti kuudennesta ruudusta ja ajoi voittoon. Coletti ajoi Monacon sprinttikilpailun voittoon, ollen ensimmäinen monacolainen sitten vuoden 1931 ja Louis Chironin, joka on pystynyt voittamaan kotikilpailunsa. Hän johti sarjaa kauden puoleen väliin asti, mutta loppukaudesta Nürburgringin pitkän kilpailun jälkeen hän ei ollut kertaakaan pistesijoilla ja jäi lopulta sarjan viidenneksi. Vuonna 2014 Coletti vaihtoi tiimiä siirtyen Racing Engineering -talliin. Hän voitti kaksi kilpailua sijoittuen sarjan kuudenneksi.


title: Stefano Coletti

text: Vuonna 2015 Coletti siirtyi Amerikkaan kilpailemaan IndyCar -sarjaan ja vuonna 2016 kilpaili European Le Mans Series -sarjassa. Vuonna 2017 hän teki paluun Formula 2-sarjaan Campos Racing-talliin Bahrainin viikonlopun ajaksi jääden ilman pisteitä.


title: Marcus Ericsson

text: Marcus Ericsson (s. 2. syyskuuta 1990 Kumla, Ruotsi) on ruotsalainen rata-autoilija.


title: Marcus Ericsson

text: Ericsson on ajanut Sauberin Formula 1 -tallissa kilpakuljettajana kausina –.


title: Marcus Ericsson

text:
Ericsson on aiemmin kilpaillut Formula BMW, Britannian ja Japanin Formula 3 -luokissa ja Aasian GP2 -sarjassa. Ericsson voitti Formula BMW -sarjan mestaruuden vuonna 2007 ja Japanin F3-sarjan mestaruuden vuonna 2009. Hän voitti myös Ruotsin Junior Racer/Year -palkinnon vuonna 2007.
Vuonna 2010 Ericsson kilpaili GP2-sarjassa Super Nova Racing -tallissa. Hän ajoi GP2-uransa avausvoiton Valencian sprinttikilpailussa. Hän saavutti kauden aikana 11 pistettä. Ericsson jatkoi GP2:ssa kaudella 2011 ajaen iSport -tallissa. Ericsson keräsi selvästi enemmän pisteitä kuin debyyttikaudellaan keräten 25 pistettä ja ajettua kahdesti kolmanneksi. Ericsson sijoittui sarjan lopputuloksissa 10:ksi. Ericsson jatkoi tallissa kaudella 2012. Hän voitti Belgian pitkän kilpailun ja saavutti neljä muuta palkintosijaa sijoittuen sarjan kahdeksanneksi. Vuonna 2013 Ericsson jatkoi jälleen GP2:ssa siirtyen DAMS-talliin. Hän saavutti kaksi paalupaikkaa ja yhden voiton sijoittuen sarjan kuudenneksi.


title: Marcus Ericsson

text: Formula 1 -uran kariuduttua hän siirtyy IndyCar-sarjaan kaudeksi 2019.


title: Marcus Ericsson

text: Ericsson testasi Brawn GP:n autoa joulukuussa 2009 kolme päivää yhdessä Mike Conwayn kanssa.


title: Marcus Ericsson

text: Vuoden 2013 lopussa ilmoitettiin, että Ericsson neuvottelisi paikasta Caterhamin F1-tallissa kaudeksi 2014. Tammikuussa 2014 julkistettiin Ericssonin sopimus Caterham-tallissa kilpailemista kaudella 2014 tallikaverinaan japanilainen Kamui Kobayashi. Hänestä tuli ensimmäinen ruotsalainen F1-kuljettaja sitten Stefan Johanssonin ja vuoden 1991.


title: Marcus Ericsson

text: Hänen kautensa Caterhamilla päättyi ennen aikojaan jo Venäjän GP:n jälkeen, kun talli ajautui selvitystilaan ja jätti kauden loput kilpailut väliin. Ericsson parhaaksi sijoitukseksi jäi Monacon GP:n 11:s sija, eikä hän näin ollen saavuttanut yhtään pistettä. Hän sijouttui sarjan 19:nneksi.


title: Marcus Ericsson

text: 1. marraskuuta 2014 Sauber-talli teki sopimuksen Ericssonin kanssa kaudelle 2015. Hän sai tallikaverikseen Formula 1 debyyttinsä tehneen Felipe Nasrin. Heti kauden avauskilpailussa Australiassa Ericsson onnistui ajamaan pisteille kahdeksanneksi ottaen uransa ensimmäiset pisteet. Malesiassa Ericsson keskeytti jäätyään kiinni hiekkahidasteeseen. Myös Kiinassa, Unkarissa ja Belgiassa Ericsson sijoittui pisteille ollen kymmenes. Italiassa Ericsson oli yhdeksäs. Japanissa Ericsson ajoi pyörähdyksen sävyttämässä kilpailussa 14:nneksi. Venäjällä Ericssonin kilpailu päättyi heti ensimmäisellä kierroksella kolarointiin Nico Hülkenbergin kanssa. Myös Yhdysvaltain GP jäi Ericssonin osalta kesken. Brasiliassa Pastor Maldonado törmäsi Ericssoniin. Ericsson pystyi kuitenkin jatkamaan matkaansa pyörähdyksen jälkeen ja oli maalissa 16:s. Ericsson saavutti ensimmäisellä Sauber-kaudellaan 9 pistettä sijoittuen sarjan 18:nneksi, hänen kauden parhaaksi sijoitukseksi jäi Australian kahdeksas sija, joka on Ericsonin paras sijoitus tähän mennessä.


title: Marcus Ericsson

text: Kaudella 2016 Ericsson jäi ilman pisteitä ollen parhaimmillaan Meksikon GP:ssä yhdestoista. Hän sijouttui sarjan 22:nneksi.


title: Marcus Ericsson

text: Ericsson ei saavuttanut pisteitä kaudella , parhaimpina sijoituksinaan oli 11:nnet sijat Espanjan ja Azerbaidžanin kilpailuista. Hän sijouttui sarjan 20:nneksi.


title: Marcus Ericsson

text: Sauber ei uusinut Ericssonin kuljettajasopimusta ja hän jää kaudella 2019 tallin varakuljettajaksi.


title: Marcus Ericsson

text: • Abu Dhabin GP:ssä 2014 jaettiin tuplapisteet.


title: Col du Tourmalet

text: Col du Tourmalet on vuorensola Pyreneillä, Hautes-Pyrénées'n departementissa, Ranskassa. Sen huippu sijaitsee 2 115 metrin korkeudella, ja on yksi Pyreneiden korkeimmista kohdista, jonka kautta kulkee tie.


title: Col du Tourmalet

text: Col du Tourmalet'lle johtaa kolme tietä. Lännestä Luz-Saint-Sauveur'n kautta nousua on 19 kilometriä ja keskijyrkkyys on 7,4 prosenttia. Idän puolella on kaksi tietä: Sainte-Marie-de-Campanin kautta tultaessa nousua on 17,1 kilometriä keskijyrkkyydeltään 7,3 prosenttia ja Campanin kautta tultaessa 23,5 kilometriä keskijyrkkyydeltään 6,4 prosenttia.


title: Col du Tourmalet

text: Col du Tourmalet on kuulunut Ranskan ympäriajon reitille useammin kuin mikään toinen vuori. Ensimmäisen kerran sille noustiin 1910, jolloin huipulle saapui ensimmäisenä Octave Lapize. Kaikkiaan nousu on ollut kilpailun reitillä 80 kertaa (vuoteen 2015 mennessä). Ranskan ympäriajon etappi päättyi Tourmalet'lle ensimmäisen kerran 1974, jolloin voittaja oli Jean-Pierre Danguillaume. Toisen kerran etappi päättyi Col du Tourmalet'lle 2010. 4,5 kilometrin päässä Tourmalet'n huipulta sijaitsevaan La Mongien talviurheilukeskukseen Ranskan ympäriajon etappi on päättynyt kolme kertaa.


title: Col du Tourmalet

text: Ranskan ympäriajossa ovat Col du Tourmalet'n huipulla olleet ensimmäisenä seuraavat pyöräilijät.


title: Col du Tourmalet

text: ¤ = Etappi päättyi Tourmalet'n huipulle


title: Col du Tourmalet

text: Col du Tourmalet Velofilo – Tour de Francen tiimoilta 15.7.2015.


title: Bruno Sammartino

text: Bruno Leopoldo Francesco Sammartino (6. lokakuuta 1935 Pizzoferrato, Italia – 18. huhtikuuta 2018) oli yhdysvaltalainen showpainija. Hän oli etniseltä taustaltaan amerikanitalialainen. Sammartino oli World Wide Wrestling Federationin mestari yhteensä yli 11 vuotta ja oli yksi suosituimmista painijoista 1960- ja 1970-luvuilla. Hänen uransa kesti lähes 30 vuotta, sillä hänen ensimmäinen ottelunsa oli vuonna 1959 ja jäähyväisottelunsa vuonna 1987.


title: Bruno Sammartino

text: Myös Brunon poika David on tullut tunnetuksi showpainijana.


title: Klavdija Majutšaja

text: Klavdija Jakovlevna Majutšaja (omaa sukua Lapteva, ; 15. toukokuuta 1918 – 14. lokakuuta 1989) oli neuvostoliittolainen yleisurheilija, joka kilpaili keihäänheitossa. Hän voitti kultaa Oslon EM-kisoissa 1946 tuloksella 46,25 metriä. Majutšaja heitti seuraavana vuonna 50,32 metriä, ja hänestä tuli ensimmäinen nainen, joka heitti keihästä yli 50 metriä. IAAF ei kuitenkaan ratifioinut tulosta viralliseksi maailmanennätykseksi. Majutšaja myös heitti kauden parhaan tuloksen sekä vuosina 1946 että 1947.


title: Sanni Utriainen

text: Sanni Marja Anniina Utriainen (s. 5. helmikuuta 1991 Nokia) on suomalainen keihäänheittäjä. Utriainen edustaa Tampereen Pyrintöä edustettuaan aikaisemmin Nokian Urheilijoita. Häntä valmentaa Matti Närhi. Aikaisemmin häntä valmensi isänsä Esa Utriainen, joka on entinen keihäänheittäjä.


title: Sanni Utriainen

text: Kalevan kisoissa Utriainen voitti Suomen mestaruuden Kajaanissa 2010. Vuonna 2015 hän sai hopeaa ja vuosina 2012, 2013 ja 2017 pronssia.


title: Sanni Utriainen

text: Utriainen voitti kultaa alle 20-vuotiaiden MM-kisoissa 22. heinäkuuta 2010 Kanadan Monctonissa. Hän heitti viimeisellä heitollaan voittotuloksen 56,69 m, joka oli tuolloin myös hänen oma ennätyksensä. Vuonna 2009 Utriainen sijoittui yhdeksänneksi alle 20-vuotiaiden EM-kilpailuissa Novi Sadissa. Suomi–Ruotsi-maaottelussa 2010 Utriainen otti lajivoiton uudella ennätyksellään 57,26. 9. kesäkuuta 2011 hän heitti Lahdessa uuden ennätyksensä, 58,24 metriä.


title: Sanni Utriainen

text: Alle 23-vuotiaiden EM-kilpailuissa Ostravassa 2011 Utriainen sijoittui neljänneksi. Toukokuussa 2012 Utriainen heitti Loughboroughissa ennätyksekseen 58,74. Pari viikkoa myöhemmin hän paransi ennätystään Leverkusenissa lukemiin 59,31 ylittäen samalla Lontoon olympialaisten B-rajan. Tulos on myös 22-vuotiaiden Suomen ennätys. Helsingin EM-kilpailuissa 2012 Utriainen selviytyi finaaliin sijoittuen yhdenneksitoista tuloksella 55,14. Lontoon olympialaisissa 2012 Utriainen ei selviytynyt finaaliin jäätyään karsinnassa ilman tulosta.


title: Sanni Utriainen

text: Kauden 2012 jälkeen Utriainen siirtyi edustamaan Tampereen Pyrintöä. Hän sijoittui alle 23-vuotiaiden EM-kilpailuissa Tampereella 2013 kuudenneksi. Utriainen heitti ennätyksensä 60,08 Lappeenrannassa kesäkuussa 2015. Elokuussa hän paransi ennätystään lukemaan 63,03 Kuortaneen Eliittikisoissa ja ylitti tulosrajan Pekingin MM-kisoihin. Rion olympialaisissa 2016 Utriainen jäi karsintakilpailun viimeiseksi tuloksella 53,42, eikä päässyt loppukilpailuun.


title: Sanni Utriainen

text: Utriainen valmistui keväällä 2010 liikuntaneuvojaksi Varalan urheiluopistosta. Perheeseen kuuluvat isä Esa Utriainen, äiti Päivi Utriainen, kaksi siskoa, joista toinen Jenni Janakka ja veli. Esa Utriainen voitti keihäänheiton Suomen mestaruuden vuonna 1979 tuloksella 90,94. Päivi Utriainen on entinen uinnin Suomen mestari.


title: Sanni Utriainen

text: 10. tammikuuta 2011 Utriainen valittiin Suomen urheilugaala -tilaisuudessa Vuoden nuoreksi urheilijaksi. Palkinnon kävi hakemassa Tero Pitkämäki, Utriaisen ollessa leirillä Etelä-Afrikassa.


title: Ljudmila Anokina

text: Ljudmila Grigorjevna Anokina (; 21. marraskuuta 1920 – 13. heinäkuuta 2012) oli Neuvostoliittoa edustanut yleisurheilija, joka kilpaili keihäänheitossa. Hän voitti hopeaa Oslon EM-kisoissa 1946 tuloksella 45,84 metriä.


title: Bryan McCullough

text: Bryan McCullough (s. 22. heinäkuuta 1983 Salisbury, Pohjois-Carolina, Yhdysvallat) on yhdysvaltalainen koripalloilija. Hän pelaa joukkueessaan heittävän takamiehen sekä pienen laitahyökkääjän pelipaikoilla.


title: Bryan McCullough

text: Pohjois-Carolinan yliopistosta keväällä 2005 valmistunut McCullough on pelannut urallaan Romanian ja Unkarin pääsarjoissa sekä Saksan 2. Regionalligassa. McCullough oli koeajalla Korisliigan KTP-Basketissa vuonna 2010, mutta ei saanut sopimusta.


title: Adolphe Granier de Cassagnac

text: Adolphe Bernard Granier de Cassagnac (12. elokuuta 1806 Avéron-Bergelle – 31. tammikuuta 1880) oli ranskalainen lehtimies, poliitikko, historioitsija ja Paul Adolphe Marie Prosper Granier de Cassagnacin isä.


title: Adolphe Granier de Cassagnac

text: Granier de Cassagnac aloitti lehtimiehenä Victor Hugon suojassa kirjallisuuden kriitikkona, mutta kääntyi poliittisen journalismin puolelle. 1840-luvulla hän oli toimittajana monessa lehdessä, kuten "L'epoque", "Le pays" ja "L'ordre". Hän oli jyrkästi konservatiivinen. Alkuun hän oli poliittiselta kannaltaan orléanisti ja prinssi Louis Napoleonin vastustaja, mutta vuoden 1848 jälkeen hän liittyi prinssin puolelle ja kääntyi keisarikunnan puolustajaksi. Granier de Cassagnac oli jäsen lainsäätävässä parlamentissa 1852–1870. Vuosina 1876 ja 1877 hänen valittiin kamariin bonapartistina.


title: Adolphe Granier de Cassagnac

text: Vuonna 1838 Granier de Cassagnac julkaisi teoksen "Histoire des classes ouvrières et des classes bourgeoises", jonka mukaan proletaarit olivat ali-ihmisiä ja lähtökohtaisesti erilaisia kuin porvarit. Hänet lasketaan toisen luokan historioitsijaksi, mutta kuitenkin François Guizotin seuraajaksi.


title: Johanna Koning

text: Johanna "Ans" Koning (o.s. Hofmeester, 27. maaliskuuta 1923 Haag – 22. heinäkuuta 2006 Capelle aan den IJssel) oli alankomaalainen yleisurheilija, joka kilpaili keihäänheitossa. Hän voitti pronssia Oslon EM-kisoissa 1946 tuloksella 43,24 metriä. Koning osallistui olympialaisiin kerran, Lontoossa 1948. Tuolloin hän sijoittui kuudenneksi. Koning voitti maansa mestaruuden vuosina 1946, 1947, 1949, 1950 ja 1952 ja hänen ennätyksensä 44,28 metriä oli Alankomaiden ennätys aina vuoteen 1958 saakka.


title: Numa Denis Fustel de Coulanges

text: Numa Denis Fustel de Coulanges (18. maaliskuuta 1830 Pariisi - 12. syyskuuta 1889 Massy) oli ranskalainen historioitsija.


title: Numa Denis Fustel de Coulanges

text: Hän oli bretagnelaista alkuperää. Hänet lähetettiin vuonna 1853 Ateenan ranskalaiseen kouluun, kun hän oli saanut koulutuksensa École normale supérieuressa. Ateenassa hän kirjoitti teoksen "Mémoire sur l'île de Chio". Hänestä tuli tohtori Ranskassa vuonna 1858 teoksillaan Vesta-kulttuurista ja roomalaisten Kreikan-valloituksesta. Vuosina 1860–1870 hän oli historian professorina Strasbourgin yliopistossa, missä hän julkaisi teoksen "La cité antique" (1864). Vuosina 1875–1889 Fustel de Coulanges oli École normale supérieuressä ja aloitti tämän jälkeen uransa keskiajan professorina Sorbonnessa. Vuosina 1875–1889 julkaistiin Fustel de Coulangesin neliosainen pääteos "Histoire des institutions politiques de l'ancienne France". Fustel de Coulanges puolusteli tässä teoksessa germaanien kansanvaelluksia.


title: Numa Denis Fustel de Coulanges

text: Fustel de Coulanges mukaan oli syvä kuilu indoeuroopalaisten ja semiittien välillä. Hänen teksteistään Action Française sai vaikutteita.


title: Nelson Panciatici

text: Nelson Panciatici (s. 26. syyskuuta 1988 Reims) on ranskalainen moottoriurheilija.


title: Nelson Panciatici

text: Panciatici on aiemmin kilpaillut Formula Renault- ja Formula 3 -luokissa vuosina 2005-2008. Hän oli kahdesti Espanjan F3-sarjan toinen vuonna 2008. Vuonna 2009 Panciatici kilpaili Superleague Formula -sarjassa. Samana vuonna hän kilpaili GP2-sarjassa Durangolla saavuttamatta pisteitä. Vuonna 2010 Panciatici kilpaili Formula Renault 3.5 -sarjassa sijoittuen sarjan 12:ksi. Vuonna 2011 hän jatkoi sarjassa sijoittuen loppupisteissä yhdeksänneksi. Vuodesta 2012 Panciatici on kilpaillut FIA World Endurance Championship -urheiluautojenluokassa. Vuosina 2012-2015 Panciatici on osallistunut Le Mansin 24 tunnin ajoon.


title: Nelson Panciatici

text: Panciatici on ajanut myös kaksi MM-ralli kilpailua Monte Carlon rallissa vuosina 2012-2013.


title: François Guizot

text: François Pierre Guillaume Guizot (4. lokakuuta 1787 Nîmes – 12. syyskuuta 1874) oli ranskalainen poliitikko ja historioitsija.


title: François Guizot

text: Guizot varttui porvarillisessa, protestanttisessa perheessä. 1800-luvun ensimmäisen puoliskon aikana hän oli Ranskan politiikan suurimpia hahmoja. Konseljipresidenttinä hän oli vuosina 1847–1848. Guizot inhosi rahaa ja eli yksinkertaista elämää. Hänet valittiin vuonna 1836 Ranskan akatemiaan.


title: Kotikuri

text: Kotikuri tarkoittaa talon isännän oikeutta ja velvollisuutta huolehtia palvelusväkensä ja lastensa hyvistä tavoista ja käytöksestä.


title: Kotikuri

text: Vuonna 1664 vahvistettiin Ruotsissa isännän oikeus kurittaa palvelijoitaan. Lisäksi kirkolliset säädökset ohjasivat perheen sisäisiä suhteita. Vuoden 1664 asetus heijasti voimakkaasti näkemystä, että kaikki oli saatava isännän valvonnan ja vastuun alle. Isännän velvollisuus oli kurittaa lapsiaan, ja hänen oli huolehdittava heidän tapojensa puhtaudesta. Jokapäiväisessä elämässä, työssä, kasvatuksessa ja hyvien tapojen ylläpidossa valtaa käytettiin näin talojen seinien sisäpuolella, sillä isäntä ratkaisi, milloin ja miten kotikuria harjoitettiin. Esivalta salli hänen käyttää mahtiaan niin kauan, kun kaikki meni hyvin. Jos perheenpää epäonnistui kotikurin ylläpidossa, viranomaiset puuttuivat asiaan armotta.


title: Kotikuri

text: Englannin yleinen laki salli aikoinaan lasten kohtuullisen ruumiillisen kurituksen sekä kotona että koulussa. Vuonna 1904 säädetty "Laki lapsiin kohdistuvasta julmuudesta" salli edelleen alaikäisten kohtuullisen kurituksen, kun siihen oli aihetta. Samoin aviomies sai kurittaa vaimoaan. Tämä poistettiin laista vuonna 1891.


title: Oksipurinoli

text: Oksipurinoli eli alloksantiini (CHNO) on pyrimidiinijohdannainen ja kihtilääkkeenä käytettävän allopurinolin aineenvaihduntatuote. Yhdiste on allopurinolin tavoin ksantiinioksidaasientsyymin estäjä.


title: Oksipurinoli

text: Oksipurinolia muodostuu allopuriinista ksantiinioksidaasin vaikutuksesta. Oksipurinoli muodostaa kompleksiyhdisteen ksantiinioksidaasiin liittyneiden molybdeeni-ionien kanssa ja estää siten entsyymin toiminnan. Oksipurinoli metaboloituu ainoastaan munuaisissa ja sen puoliintumisaika on noin vuorokausi. Oksipurinolin erittymiseen virtsaan vaikuttavia lääkeaineita ovat esimerkiksi losartaani ja furosemidi.


title: Oksipurinoli

text: Oksipurinoli voi aiheuttaa virtsakiviä erityisesti Lesch-Nyhanin oireyhtymää sairastavilla ihmisillä. Oksipurinolikivissä on usein mukana myös ksantiinia ja virtsahappoa. Kalsiumoksalaattikivissä oksipurinolia ei ole havaittu.


title: Oksipurinoli

text: Oksipurinolia voidaan syntetisoida virtsahaposta. Sitä voidaan käyttää valmistettaessa muita yhdisteitä synteettisesti. Yhdistettä voidaan käyttää myös analyyttisessä kemiassa heksamiinin eli heksametyleenitetramiinin pitoisuuden määrittämiseen spektrofotometrillä.


title: Per-Arne Berglund

text: Per-Arne Berglund (20. tammikuuta 1927 Örebro – 6. tammikuuta 2002 Örebro) oli ruotsalainen yleisurheilija, joka kilpaili keihäänheitossa. Hän voitti hopeaa Brysselin EM-kisoissa 1950 tuloksella 70,06 metriä. Berglund osallistui olympialaisiin kahdesti, vuosina 1948 ja 1952 sijoittuen molemmilla kerroilla kymmenenneksi. Hänen ennätystuloksensa 75,25 oli Ruotsin ennätys vuoteen 1954 saakka.


title: Peter Allen Vogt

text: Peter Allen Vogt on yhdysvaltalainen näyttelijä, joka on esiintynyt esimerkiksi televisiosarjassa Hannah Montana.


title: Ragnar Ericzon

text: Ragnar Sven Ericzon (5. kesäkuuta 1926 Hedemora – 5. maaliskuuta 2010 Örebro) oli ruotsalainen yleisurheilija, joka kilpaili keihäänheitossa. Hän voitti pronssia Brysselin EM-kisoista 1950 tuloksella 69,82 metriä. Ericzon osallistui olympialaisiin kerran, Helsingissä 1952. Tuolloin hän sijoittui seitsemänneksi.


title: Ubuntu One

text: Ubuntu One oli Canonicalin ylläpitämä tiedostojen synkronointisovellus. Sovellus mahdollisti tiedostojen tallennuksen pilveen ja synkronoinnin useiden tietokoneiden ja internetin välillä. Canonical lopetti Ubuntu Onen kesällä 2014. Muita samankaltaisia palveluita ovat esimerkiksi Dropbox, Microsoftin OneDrive, Googlen Google Drive ja Applen iCloud.


title: Ubuntu One

text: Ubuntu One synkronoi muiden pilvipalvelujen tapaan tiedostot käyttäjätiliin linkitettyjen laitteiden välillä. Jos käyttäjä esimerkiksi muokkaa tiedostoa tietokoneellaan, tiedosto lähetetään pilveen. Seuraavan kerran kun puhelin yhdistetään pilveen (jos puhelin on päällä, siirto tapahtuu heti), puhelin tarkistaa pilvestä uudet tiedostot ja vanhoihin tehdyt muutokset, ja lataa ne sitten puhelimeen. Pilvitallennustilaa on maksuttomasti 5 gigatavua. Maksamalla kuukaudessa 2,99$ eli noin 2,4 euroa tai vuodessa 29,99$ eli noin 24 euroa tallennustila kasvaa 20 gigatavuun.


title: Ubuntu One

text: Musiikinsynkronointi eli "Music Streaming" sisältää 20 gigatavun tallennustilan lisäksi myös musiikin suoratoistopalvelun, ja maksaa 3,99$ eli noin 3,2 euroa kuukaudessa tai 39,99$ eli noin 32 euroa vuodessa.


title: Ubuntu One

text: Itse synkronointiohjelman tietokoneversio on ohjelmoitu Pythonilla.


title: Ubuntu One

text: Ubuntu Onen tiedostosynkronointi on saatavilla Ubuntulle, Arch Linuxille, Androidille, iOS:lle, OS X:lle ja Windowsille. Lisäksi musiikinsynkronointi on saatavilla iOS:lle ja Androidille. Tuetut versiot Ubuntussa ovat 9.10 ja sen jälkeiset versiot ja Windowsissa XP, Vista ja 7. Mac OS X -versio toimii 10.6 ja uudemmissa versioissa.


title: Ubuntu One

text: Myös Nokia N9:lle on saatavilla Canonicalin työntekijän epävirallinen versio, joka on kuitenkin vasta varhaisessa kehitysvaiheessa.


title: Ubuntu One

text: Ubuntu One julkaistiin 2009, jolloin palvelussa oli 2 gigatavua tallennustilaa. Vuoden 2011 elokuussa tallennustila kasvoi viiteen gigatavuun. Samalla Canonical ilmoitti, että palvelulla on yli miljoona käyttäjää.


title: Ubuntu One

text: Huhtikuun 2014 alussa Canonical ilmoitti lopettavansa palvelun kesäkuun alussa. Ubuntu One ei ole enää integroituna Ubuntu 14.04 -jakelussa ja lopettamisen yhteydessä koodi avataan.


title: Ubuntu One

text: Ubuntu Onen tiedonsiirtomenetelmistä on saatavilla sovellusrajapinta kehittäjille, jota he voivat käyttää Ubuntu Onen integroimiseen omiin sovelluksiinsa tai kehittää uusille alustoille synkronointiohjelmia. Sovellusrajapinta on saatavilla tiedostosynkronoinnille, musiikinsynkronoinnille ja käyttäjätilin hallinnalle.


title: Ubuntu One

text: Ubuntu Onen tiedostonsynkronointi on saanut App Storessa, Google Playssa ja Chrome Web Storessa. kaikissa 4,5 tähteä viidestä.


title: Ubuntu One

text: Ubuntun yhteisö on kritisoinut Canonicalia siitä, että Ubuntu Onen palvelinympäristön lähdekoodi on suljettua ja ohjelmisto kaupallinen. Myös Kubuntulle suunnitellun version puutetta on kritisoitu.


title: Natalja Smirnitskaja

text: Natalja Smirnitskaja (omaa sukua Djatlova, , 8. syyskuuta 1927 – 2004) oli Neuvostoliittoa edustanut yleisurheilija, joka kilpaili keihäänheitossa. Hän voitti kultaa Brysselin EM-kisoissa 1950 tuloksella 47,55 metriä. Smirnitskaja paransi keihäänheiton maailmanennätystä kahdesti vuonna 1949 ja oli maailmanennätyksen haltija vuoteen 1954 saakka. Urheilu-uransa jälkeen hänet palkittiin Neuvostoliiton urheilumestariksi ().


title: Vladimir Kuznetsov (keihäänheittäjä)

text: Vladimir Dmitrijevitš Kuznetsov (; 2. huhtikuuta 1931 Leningrad – 29. elokuuta 1986) oli neuvostoliittolainen yleisurheilija, joka kilpaili keihäänheitossa. Hän voitti hopeaa Bernin EM-kisoissa 1954 tuloksella 74,61 metriä. Kuznetsov osallistui olympialaisiin vuosina 1952–1964 ja sijoittui parhaimmillaan kuudenneksi. Tämä tapahtui Helsingissä 1952 tuloksella 70,37.


title: Virve Roolaid

text: Virve Roolaid (s. 2. marraskuuta 1933) on Neuvostoliittoa edustanut yleisurheilija, joka kilpaili keihäänheitossa. Hän voitti hopeaa Bernin EM-kisoista 1954 tuloksella 49,94 metriä. Tuo tulos jäi hänen ennätyksekseen.


title: Aquaman (sarjakuvalehti)

text: Aquaman on DC Comicsin kustantama sarjakuvasarja. Sarjakuvan päähahmo Vesimies esiintyi ensi kerran vuonna 1941 More Fun Comics sarjakuvalehden numerossa 73. Suosion myötä se sai nimeään kantavan sarjakuvasarjan, jonka julkaiseminen alkoi helmikuussa 1962. Sarjakuvaa on kuitenkin julkaistu vaihtelevasti. Alun perin Aquaman-sarjakuvaa julkaistiin kuusi kertaa vuodessa, kunnes se lopetettiin vuonna 1971. Sittemmin sitä jatkettiin Paul Kupperbergin käsikirjoittamana vuosina 1977–1978, jonka aikana julkaistiin seitsemän numeroa. Seuraavan kerran Aquaman-sarjakuvaa julkaistiin kerran kuussa minisarjakuvana vuosina 1986, 1989 ja 1991–1994. Sittemmin vuosina 1994–2001 julkaistu kuudes osa on pitkäkestoisin sarjakuva, jossa Vesimies koki uudenlaisen ulkomuodon. Seitsemäs ja toistaiseksi viimeisin osa Aquaman-sarjakuvasta julkaistiin vuosina 2003–2007. Sen viimeiset 18-numeroa veivät Vesimiehen uudelaiseen fantasia suuntaan, jossa päähahmona oli uusi Vesimiehen nimeä kantanut hahmo. Lisäksi sarjakuvan nimettiin uusiksi "Aquaman: Sword of Atlantis".


title: Aquaman (sarjakuvalehti)

text: Alun perin Aquaman-sarjakuvaa julkaistiin kuusi kertaa vuodessa, kunnes se lopetettiin vuonna 1971. Sittemmin sarjakuvaa jatkettiin Paul Kupperbergin käsikirjoittamana vuosina 1977–1978, jonka aikana julkaistiin seitsemän numeroa. Yhteensä ensimmäinen osa kesti 63 numeron verran.


title: Aquaman (sarjakuvalehti)

text: Pitkän hiljaiselon jälkeen DC Comics päätti tuoda Vesimiehen oman sarjakuvan takaisin ja kustansi Neal Poznerin käsikirjoittaman ja Craig Hamiltonin piirtämän 4-osaisen minisarjakuvan. Sarja sai uudenlaisen tarinan ja erityisesti Vesimiehen asu muutettiin normaalista oranssin ja vihreän sekoituksesta siniseksi. Sarjakuvaa julkaistiin kerran kuussa helmikuusta toukokuuhun, mutta huolimatta menestyksestä sitä ei jatkettu.


title: Aquaman (sarjakuvalehti)

text: Toisin kuin kulta-ajan (1960-luvun) Vesimies, tämä versio asui New Venicessa, Floridassa yhdessä vaimonsa Meran kanssa. Kunnes hänen ystävänsä Vulko antoi Vesimiehelle sinisen suojaväriasun, suojellakseen tätä omalta vihaiselta kansalta.


title: Aquaman (sarjakuvalehti)

text: Kolme vuotta myöhemmin edellisesti Aquaman-sarjakuvasta DC Comics julkaisi uuden minisarjakuvan. Tällä kertaa 5-osaisen sarjakuvan käsikirjoittivat Keith Giffen ja Robert Loren Fleming, kun piirtämisestä ja tussaamisesta vastasivat Curt Swan ja Al Vey. Se ei jatkanut edellisen sarjakuvan tarinaa, mutta säilytti joitain elementtejä. Lisäksi Vesimiehen asu palautettiin normaaliin oranssin ja vihreän yhdistelmään.


title: Aquaman (sarjakuvalehti)

text: Aquamanin neljäs osa oli 13-osainen, jota julkaistiin edellisten sarjakuvien tavoin kerran kuukaudessa. Shaun McLaughlin käsikirjoittama sarja esitti Vesimiehen murjottavana ja pahan tuulisena sankarina, joka suri ensimmäisessä osassa menettämäänsä poikaansa Arthur junioria.


title: Aquaman (sarjakuvalehti)

text: Aquaman sai jälleen uuden minisarjakuvan, kun 4-osainen Aquaman: Time and Tide kertoi Vesimiehen synnyintarinan sekä kohdatessaan ensimmäistä kertaa rannikon asukkaita. Sarjakuvan käsikirjoitti Peter David ja kuvittamisesta vastasivat Kirk Jarvinen ja Brad Vancata.


title: Aquaman (sarjakuvalehti)

text: Aquamanin kuudes osa toi sarjakuvaan uudenlaisen ilmeen. 76-osaisessa sarjakuvassa Vesimies koki muodon muutoksen. Pidempien hiusten ja parrakkaan kasvojen ohella se menetti vasemman kätensä tavattuaan Vesipojan kanssa Charybdisin, joka varasti hänen voimansa, mutta oli tyytymätön niiden rajoituksiin. Ilman kykyjä Vesimies menetti Charybdisiä vastaan käydyssä taistelussa vasemman kätensä piraijojen syömänä. Vesimies korvasi puuttuvan kätensä harppuunan terällä. Myöhemmin sarjakuvan loppuvuosina Vesimies sai myös uudenlaisen asun S.T.A.R. Labs -yhtiöltä, jossa sillä oli tutut vihreät trikoot, mutta piti yllään oikealla puolen vartaloaan gladiaattorimaista haarniskaa. Lisäksi S.T.A.R. Labs paransi Vesimiehen harppunakättä. Samalla Vesimiehen alkuperäinen apuri Garth muutti nimensä Vesipojasta Tempestiksi vuonna 1996.


title: Aquaman (sarjakuvalehti)

text: Vesimiehen suosion jatkuessa se sai seitsemännen numeron, jossa uuden osan käsikirjoittanut Rick Veitch palautti Vesimiehen ulkomuodon takaisin alkuperäiseksi. Se kuitenkin muutti vasemmankäden koukkukädestä vesikädeksi, joka toimi Muovimiehen kykyjen tavoin. Tarinassa se oli karkotettu Atlantisista, jonka jälkeen hän tapasi joen rouvan. Vesimies lupautui olemaan rouvan veden kantaja ja sai vastalahjaksi uuden mystisestä vedestä tehdyn käden. Veitch teki sarjakuvaa kuitenkin 12-numeron verran, kunnes John Ostrander ja Will Pfeifer jatkoivat käsikirjoittamista aina numeroon 24. John Arcudi jatkoi lopulta seitsemännen osan tekemistä aina numeroon 39. saakka.


title: Aquaman (sarjakuvalehti)

text: Myyntien ollessa laskussa Dan Didio pyysi Kurt Busiekia viemään sarjakuvan uuteen suuntaan. Didio halusi viedä sarjakuvan enemmän fantasian puolelle, kuten Robert E. Howard ja J. R. R. Tolkien tapaisiksi tarinoiksi. Sarjakuvan nimi muutettiin Aquaman: Sword of Atlantis, jossa pääsankarina oli alkuperäisen Vesimiehen sijasta Arthur Joseph Curry, joka oli ensimmäisen 1960-luvun sarjakuvan tavoin koeputkilapsi. Curryn äiti kuoli ennen aikaisessa synnytyksessä, jonka vuoksi hänen isänsä joutui piikittämään poikaansa mutaatioseerumilla. Hän eli koko elämänsä tankin sisällä, kunnes huuhtoutui mereen myrskyn iskiessä ja huomasikin kykenevänsä elää veden alla. Pian Curry sai yhteyttä mentaalisesti humanoidilta, joka houkutteli häntä auttamaan Vesimiehen vihollista King Sharkia. Humanodin kysyessä Curryn nimeä se luuli häntä alkuperäiseksi Vesimieheksi. Myöhemmin tarinassa meren asukkaat alkavat pitämään Currya alkuperäisen Vesimiehen häpäisijänä, vaikka itse Curry ei aluksi halunnut kantaa sankarin roolia.


title: Aquaman (sarjakuvalehti)

text: Busiek muunsi myös Fisherman tarinaa, jossa sen kypärä onkin isännästään vallan ottanut muukalaisolento. Sarjakuva ei kuitenkaan menestynyt toivotulla tavalla ja se kesti 18 numeroa päättyen joulukuussa 2007.


title: Aquaman (sarjakuvalehti)

text: Vesimiehen noustua takaisin suosioon "Brightest Day" sarjakuvan myötä vuonna 2010, Geoff Johns julkisti maaliskuussa 2011 tuovansa sankarin nimikkolehden takaisin.


title: Aquaman (sarjakuvalehti)

text: Sarjassa Vesimies on luopunut Atlantiksen kruunusta ja haluaa elää vaimonsa Meran kanssa ilman Kuninkaan vastuuta. Vesimies ei kuitenkaan kykene pakenemaan vastuutaan, kun sukupuuttoon oletettu Trench-rotu nousee esiin.


title: Red Silent Tides

text: Red Silent Tides on Elvenkingin kuudes studioalbumi, joka julkaistiin 17. syyskuuta 2010.


title: Red Silent Tides

text: Elvenking kertoi kotisivullaan loppuvuodesta 2009 nauhoittaneensa muutaman demoversion joistakin uusista kappaleista. Helmikuussa 2010 yhtyeen jäsenet tiedottivat tauosta keikkailussa uuden studioalbumin nauhoitusten vuoksi. Amerikkalainen Dennis Ward olisi mukana tuotannossa.


title: Red Silent Tides

text: Levyä äänitettiin Saksassa maaliskuusta huhtikuulle. Yhtye julkaisi myöhemmin äänityksistä päiväkirjaa kuvien kanssa. Toukokuussa suoritettiin muutamia lisä-äänityksiä Italiassa, minkä jälkeen albumin 11 kappaletta miksattiin kesän aikana.


title: Red Silent Tides

text: Kesäkuussa kuvattiin myös yhtyeen kappaleesta ”The Cabal” uusi musiikkivideo, joka julkaistiin 1. heinäkuuta äänitiedostona.


title: Red Silent Tides

text: 22. heinäkuuta yhtye julkaisi tarkemmat tiedot albumistaan. Levyn kannen on tehnyt Samuel Araya.


title: Barbetti

text: Barbetti eli peruslieriö on tykkien tornilavetteihin kuuluva, tornin alapuolisia osia suojaava lieriönmuotoinen, yleensä panssaroitu osa. Barbetteja käytetään sotalaivoilla ja kiinteissä rannikkotykeissä. Barbetti suojaa tykin ampumatarvikkeidenkäsittelylaitteita ja tornin kääntökoneistoa. Barbetit ovat yleensä eräitä aluksen raskaimmin panssaroituja osia, sillä mikäli vihollinen onnistuu tulivaikutuksellaan läpäisemään sen, seurauksena saattaa olla barbetin sisällä olevien ampumatarvikkeiden räjähtäminen ja koko aluksen tuhoutuminen. Tästä syystä taistelulaivojen barbettipanssarit olivat yleensä yli 300 mm paksuja; esimerkiksi yhdysvaltalaisten Iowa-luokan taistelulaivojen barbetit olivat yli 400-millisiä.


title: Koman Coulibaly

text: Koman Coulibaly (4. heinäkuuta 1970, Bamako, Mali) on malilainen jalkapalloerotuomari. Varsinaiselta ammatiltaan hän on sijoitusneuvoja. Hän tuomitsi ensimmäisen kansainvälisen ottelun 19. huhtikuuta 2000, kun Mali ja Burkina Faso kohtasivat. Coulibaly puhuu kolmea kieltä, bambaraa, ranskaa ja englantia. Coulibaly on tuominnut monissa eri turnauksissa, kuten Afrikan Mestarien liigassa, MM-kilpailuissa 2010 sekä Afrikan-mestaruuskilpailuissa.


title: Koman Coulibaly

text: Coulibaly tuomitsi MM-kilpailuissa yhden ottelun, alkusarjan ottelun Yhdysvaltain ja Slovenian välillä. Ottelussa Coulibaly hylkäsi USAn maalin paitsiona, joka myöhemmin todettiin olleen virheellinen päätös. Samassa ottelussa Colibaly antoi keltaisen kortin Robbie Findleylle, joka joutui näin jättämään seuraavan ottelun väliin. Syy varoitukselle oli käsivirhe, mutta myöhemmin todettiin, että pallo pelattiin Findleyn käteen ja varoitus oli näin aiheeton. Coulibaly ei tuominnut enempää otteluja MM-kilpailuissa.


title: Nadežda Konjajeva

text: Nadežda Efimovna Konjajeva (; s. 5. lokakuuta 1931 Tšapkino) on Neuvostoliittoa edustanut yleisurheilija ja olympiamitalisti, joka kilpaili keihäänheitossa. Hän voitti pronssia sekä Melbournen olympialaisissa 1956 että Bernin EM-kisoissa 1954.


title: The Autumn Wind

text: The Autumn Wind on yhdysvaltalaisen Steve Sabolin kirjoittama runo, joka kertoo syksystä. Runoa käytetään usein NFL-joukkue Oakland Raidersin otteluissa. Siitä vuonna 1974 äänitetyn version on lukenut John Facenda ja kyseinen versio on myös nimetty "Raider Nationin taisteluhynniksi".


title: Birutė Kalėdienė

text: Birutė Kalėdienė (omaa sukua Zalogaitytė, s. 2. marraskuuta 1934 Baltrušiai) on Neuvostoliittoa edustanut yleisurheilija ja olympiamitalisti, joka kilpaili keihäänheitossa. Hän edusti seuratasolla Žalgirisia. Kalėdienė voitti pronssia Rooman olympialaisissa 1960 ja hopeaa Tukholman EM-kisoissa 1958. Hän heitti vuoden 1958 lokakuussa 57,49 metriä, joka oli maailmanennätys aina toukokuuhun 1960 saakka. Kalėdienė osallistui myös vuoden 1964 olympialaisiin, joissa hän sijoittui neljänneksi tuloksella 56,31.


title: Helsinki Camerata

text:
Helsinki Camerata on ammattikorkeakoulu Metropolian musiikin koulutusohjelman edistyneimmistä opiskelijoista koottu kamariorkesteri. Orkesteri on
saavuttanut mainetta onnistuneiden konserttien lisäksi levytyksillään, joiden ohjelmistossa on Jean Sibeliuksen sekä suomalaisen, tanskalaisen ja färsaarelaisen nykymusiikin teoksia. Helsinki Camerata on toiminut myös lukuisien oopperaproduktioiden orkesterina, joista mainittakoon Mozartin Figaron häät (1990) ja Don Giovanni (1992), joka esitettiin myös vierailunäytöksenä Tallinnassa Estonia-teatterissa. Vuonna 1999 Helsinki Camerata oli kutsuttuna konsertoimaan "Summartonar"-musiikkijuhlilla Färsaarilla, ohjelmassaan Jean Sibeliuksen, Per Nørgårdin, Kristian Blakin, Uljas Pulkkiksen ja Jani Kääriän sävellyksiä. Kesällä 2004 Helsinki Camerata konsertoi "Rencontres Musicales Internationales de Figeac" –festivaalilla Ranskassa.


title: Helsinki Camerata

text: Orkesteria johtaa Pekka Helasvuo.


title: Haamuhissi

text: Haamuhissi ("The Ersatz Elevator") on kuudes kirja yhdysvaltalaisen Lemony Snicketin kirjoittamassa kirjasarjassa "Surkeiden sattumusten sarja". Kirjassa Baudelairen orvot lähetetään asumaan Esmé ja Jerome Kurjimon luokse.


title: Haamuhissi

text: Baudelairen lapset kävelevät herra Poen kanssa uuteen kotiinsa Pimeä puistotie 667:een. Se on erittäin pimeä paikka, koska valtavat puut estävät päivänvaloa pääsemästä sinne. Kun Baudelairet pääsevät sisään taloon, he saavat tietää, että hissit ovat pois muodista, eli heidän täytyy kävellä rappusia pitkin kattohuoneistoon. Kun he pääsevät huipulle, Jerome Kurjimo toivottaa lapset uuteen kotiinsa ja tarjoaa heille akvamartineja ja esittelee heille vaimonsa Esmén, kaupungin kuudenneksi tärkeimmän sijoitusneuvojan, joka seuraa pakkomielteisesti muotia. Jerome näyttää yrittävän vältellä kinoja Esmén kanssa, sillä hän vihaa hänen kanssaan riitelemistä, ja seuraa jatkuvasti hänen ohjeitaan. Esmé kertoo, että Jerome vie lapset illalla syömään Café Salmonellaan, koska hänellä on muuta menoa: hänen täytyy puhua huutokaupanpitäjä Guntherin kanssa muotihuutokaupan eri seikoista.


title: Haamuhissi

text: Baudelairet tunnistavat Guntherin heti kreivi Olafiksi, vaikka hän on yrittänytkin naamioida kulmakarvansa monokkelilla ja nilkkansa silmätatuoinnin saappailla. Heidän protestoinnistaan huolimatta Jerome vie heidät ravintolaan. Jerome uskoo, että lapset ovat vain ksenofobisia ja hän kieltää kaikki heidän väitteensä Guntherista.


title: Haamuhissi

text: Lapset jätetään yksin kattohuoneistoon seuraavana päivänä, kun Esmé ja Jerome lähtevät hakemaan aineita uuteen muodissa olevaan juomaan, persiljasoodaan. He tutkivat kattohuoneistoa etsien Guntheria, mutta he eivät löydä mitään. He lähtevät salakuuntelemaan toisten asuntojen ovia kuullakseen hänet niissä, mutta etsinnät eivät tuota tulosta.


title: Haamuhissi

text: Klaus huomaa, että joka kerroksessa on yksi hissi, paitsi ylimmässä kerroksessa, jossa on kaksi. Lapset tutkivat asiaa ja huomaavat, että ylimääräinen hissi ei ole oikea, ja se sisältää vain tyhjän hissikuilun. He kiipeävät alas hissikuilua ja löytävät alhaalta Quagmiret häkkiin vangittuina. Quagmiret kertovat, että kreivi Olaf suunnittelee salakuljettavansa heidät kaupungista piilottamalla heidät johonkin muotihuutokaupan kohteeseen, josta joku hänen kätyreistään sitten tarjoaa. Baudelairet palaavat kattohuoneistoon etsimään tarvikkeita, joilla vapauttaa Quagmiret, mutta palatessaan he huomaavat Guntherin vieneen heidät jo. Masentuneina he palaavat kattohuoneistoon.


title: Haamuhissi

text: Klaus löytää Kohde #50:n, VPK:n, huutokauppakatalogista. Esmé esittää uskovansa lasten tarinan Guntherin juonesta napata Quagmiret, mutta kun he näyttävät hänelle tyhjän hissikuilun, hän työntää heidät alas kuiluun. Puolimatkassa he laskeutuvat verkkoon.


title: Haamuhissi

text: Sunny kiipeää ylös hampaillaan, hakee heille köyden ja hyppää takaisin. He pääsevät alas kuiluun ja löytävät salaisen käytävän. He pakenevat sitä pitkin ja tajuavat saapuneensa Baudelairen kartanon palaneisiin raunioihin.


title: Haamuhissi

text: Lapset rientävät halliin, jossa huutokauppa pidetään, ja liittyvät jo saapuneeseen joukkoon. Huutokauppa on jo alkanut, ja Gunther ja Esmé ovat lavalla huutokauppaamassa Kohde #46:tta. Lapset pyytävät Jeromea ja herra Poea ostamaan heille Kohde #50:n. Herra Poe ja Jerome vetäytyvät, mutta Sunny tarjoaa ja voittaa. Baudelairet avaavat laatikon, mutta löytävätkin sieltä kakkupapereita. Olaf liukastuu niihin, jolloin monokkeli ja saappaat lentävät pois paljastaen hänet. Kreivi Olaf ja Esmé pakenevat. Ovimies paljastuu koukkukätiseksi mieheksi, ja Quagmiret on piilotettu savusillien sekaan.


title: Haamuhissi

text: Jerome haluaa pitää Baudelairet luonaan, ja hän vaatii, että saa viedä heidät kauas pois, jotta nämä unohtaisivat Olafin. Baudelairet eivät suostu, sillä he haluavat pelastaa Quagmiret. Kirja päättyy, kun Jerome suostuu lopulta, koska on liian pelkuri auttaakseen, herra Poe soittaa vietnamilaiseen ravintolaan poliisin sijaan ja kolme Baudelairen orpoa istuvat hallin portailla.


title: Gerrit de Veer

text: Gerrit de Veer (noin 1570 – noin 1598) oli alankomaalainen laivatimpuri, joka osallistui tutkimusmatkailija Jacob van Heemskerkin ja Willem Barentsin retkelle Koillisväylän etsimiseksi Jäämereltä 1596–1597. De Veer piti päiväkirjaa, ja kuvaili ensimmäisenä Novaja Zemljalla havaitun niin sanotun Novaja Zemlja -efektin, heijastusilmiön, jossa aurinko näyttää jo nousseen, vaikka on vielä useita asteita taivaanrannan alapuolella. Ensimmäisenä eurooppalaisena de Veer kuvaili A-vitamiinin yliannostusta ihmisen syötyä jääkarhun maksaa.


title: Gerrit de Veer

text: De Veer löysi Huippuvuorilta pesiviä valkoposkihanhia vuonna 1596. Koska lajin muuttoa ei tuolloin vielä tunnettu, Britanniassa oli kuviteltu valkoposkihanhien syntyvän meressä kelluvista havupuiden pölkyistä. Tarinan kirjasi walesilainen Giraldus Cambrensis noin vuonna 1186. Tarinasta tuli ajan mittaan niin uskottava, että se esiintyy 1500-luvun tietokirjailijoiden, kuten William Turnerin, Konrad von Gesnerin ja Aldrovandin, teoksissa. Mainittakoon, että 1200-luvulla elänyt Fredrik II piti tarinaa silkkana hölynpölynä. De Veerin havainnon jälkeen myytti haudattiin nopeasti, mutta hanhenkaulaa tarkoittava "barnacle" esiintyy edelleen valkoposkihanhen englanninkielisessä nimessä "Barnacle Goose".


title: Jutta Neumann

text: Judrich ”Jutta” Neumann (omaa sukua Krüger, s. 22. elokuuta 1932 Berliini) on saksalainen entinen yleisurheilija, joka kilpaili keihäänheitossa. Hän edusti seuratasolla SSC Südwest Berlin -seuraa. Neumann voitti pronssia Tukholman EM-kisoissa 1958 tuloksella 50,30 metriä. Hän osallistui olympialaisiin kerran, Helsingissä 1952. Tuolloin Neumann sijoittui kahdeksanneksi tuloksella 44,30.


title: Brett Helquist

text: Brett L. Helquist (s. n. 1966) on yhdysvaltalainen kuvittaja, joka tunnetaan parhaiten työstään "Surkeiden sattumusten sarja" -lastenkirjojen kuvittajana.


title: Brett Helquist

text: Helquist asui lapsuudessaan Arizonassa, Utahissa ja New Mexicossa. Hän opiskeli Brigham Youngin yliopistossa kuvittamista ja valmistui BFA-tutkinnon kera. Valmistumisensa jälkeen Helquist pääsi kuvittaja Robert Neubeckerin harjoittelijaksi ja muutti vuonna 1993 New Yorkiin, missä hän asuu edelleen. Vuosien ajan hän teki kuvituksia sanoma- ja aikakauslehtiin ja työskenteli graafisena suunnittelijana kirjanpitoyrityksessä. Todettuaan ettei pitänyt silloisesta työstään Helquist päätti yrittää lastenkirjakuvittajaksi ottaen kuukauden vapaata työstääkseen portfoliotaan. Sen jälkeen hän sai lähes välittömästi pestin ensimmäisen "Surkeiden sattumusten sarja" -kirjan kuvittajana. Helquistin töitä on julkaistu muun muassa New York Timesissa ja lastenlehti Cricketissä.


title: Brett Helquist

text:
Kolmentoista "Surkeiden sattumusten sarja" -kirjan lisäksi Helquist on kuvittanut myös monia muita lastenkirjoja, kuten:
Brett kirjoitti ja kuvitti myös kirjan "Roger, the Jolly Pirate", ISBN 0-06-623805-6, joka julkaistiin vuonna 2004.


title: Brett Helquist

text: Helquist on myös tehnyt uudet kannet uusille painoksille "Green Knowe" -sarjan kirjoista.


title: Jack Sholder

text: Jack Sholder on yhdysvaltalainen elokuvaohjaaja. Hänen ensimmäinen elokuvansa oli 25 minuutin pituinen lyhytelokuva "The Garden Party" vuodelta 1973. Hänen viimeisin ohjauksensa on jännitys/kauhuelokuva "12 Days of Terror – kauhu nousee syvyyksistä" vuodelta 2004.


title: Władysław Nikiciuk

text: Władysław Nikiciuk (s. 9. maaliskuuta 1940 Vaukavysk, Neuvostoliitto) on puolalainen entinen yleisurheilija, joka kilpaili keihäänheitossa. Hän voitti hopeaa Budapestin EM-kisoissa 1966 ja pronssia Belgradin EM-kisoissa 1962. Urallaan Nikiciuk voitti myös yhteensä yhdeksän mitalia Puolan-mestaruuskilpailuista. Näistä seitsemän oli kultaisia ja kaksi hopeisia. Hän osallistui olympialaisiin kahdesti, vuosina 1964 ja 1968. Nikiciuk sijoittui Tokiossa 1964 yhdeksänneksi ja Méxicon kisoissa 1968 neljänneksi.


title: Someron murre

text: Someron murre on lounaishämäläisten Someron ja Somerniemen pitäjien kansankieli, jossa on sekä lounaismurteiden että hämäläismurteiden piirteitä.


title: Someron murre

text: Suomen murteiden joukossa Someron murre sijoittuu omaksi ryhmäkseen Vihdistä Merikarvialle ulottuvalla kapealla vyöyhykkeellä varsinaisten lounaismurteiden ja hämäläismurteiden puhuma-alueiden välillä puhuttavien lounaisten välimurteiden joukossa. Hämäläismurteista se eroaa lukuisten lounaismurteisuuksiensa takia ja lounaismurteista, sekä myös lounaisiin välimurteisiin kuuluvista Turun seudun ylämaan murteista, suuremman hämäläisvaikutuksen takia. Muita lounaisten välimurteiden alaryhmiä ovat Vihdistä Lohjalle puhuttavat Länsi-Uudenmaan murteet, Auranmaalla puhuttavat Turun seudun ylämaan murteet, Ala-Satakunnan murteet ja Porin seudun murteet.


title: Someron murre

text: Someron murteen piirteinä "Someron murrekirjan" koonnut akateemikko Pertti Virtaranta luettelee muun muassa seuraavia:


title: Someron murre

text: Alun perin vierasperäisten äänteiden ja äänneyhtymien edustus Someron murteessa on horjuva:


title: Someron murre

text: Astevaihtelun piirissä Someron murteessa esiintyvät seuraavat tapaukset:


title: Someron murre

text:
Sananloppuinen "k" :
Sananloppuinen "t" :
Sananloppuinen "n" :Omistusliitteettömiä sijamuotoja:
Yleiskielestä poikkeavia partikkeleita:
Ajan ilmaukset:


title: Someron murre

text: Omistusliitteissä ovat Someron murteessa langenneet yhteen toisaalta yksikön ja monikon ensimmäisen persoonan muodot ja toisaalta yksikön ja monikon toisen ja kolmannen persoonan muodot: "(mun, meitin) isäin, äitiin, sisarein, vanhempain; (sun, teitin, hänen, heitin) isäs, äituis, miähes, sisares, vanhempas". Yksitavuisia omistusliitteisiä muotoja ovat esimerkiksi: "(mun) tyäin, (sun, hänen, heitin) tyäs."


title: Someron murre

text: Someron murteesta on ilmestynyt vuonna 1973 Suomalaisen Kirjallisuuden Seuran julkaisemassa "Kotiseudun murrekirjoja" -sarjassa sen ensimmäisenä niteenä Akateemikko Pertti Virtarannan kokoama "Someron murrekirja", joka sisältää Suomen kielen nauhoitearkistoon ja Suomalaisen kirjallisuuden seuran Kansanrunousarkistoon koottuja somerolaisten ja somerniemeläisten murteenpuhejien nauhoitettuja puhenäytteitä kirjalliseen muotoon litteroituna sekä Pertti Virtarannan kirjoittaman Someron murteen esittelyn. Kertojista on teoksessa myös lyhyet elämäkertatiedot ja kuvia ja kirjan lopussa on sanahakemisto. Sittemmin vastaavia murrekirjoja on tehty Suomen eri paikkakunnilta useita (esimerkiksi "Tyrvään murrekirja" 1976).


title: Someron murre

text: Murrekirjan ohella Someron murretta sisältyy etenkin somerolaisen kotiseututyön keskeisen vaikuttajan, myös murrekirjahankkeessa yhtenä aloitteentekijänä olleen filosofian tohtori ja kotiseutuneuvos Tapio Horilan (1910-2006) 1970-luvulla järjestämien keruukilpailujen sekä aiempien 1880-1950-luvun keruiden tuloksena syntyneeseen kokoelmaan "Someron sananparsia" (1977), joka ilmestyi Suomalaisen kirjallisuuden Seuran sarjassa "Kansanelämän kuvauksia". Samoin Someron murretta sisältyy Tapio Horilan kokoamiin, niin ikään keruukilpailun tuloksena syntyneisiin kaskukokoelmiin "Ilo irti. Kaskuja Somerolta 1." (1979) ja " Velmuiluja. Kaskuja somerolta 2." (1980). Kirjoituksia Someron murteesta ja kansankulttuurista sisältyy myös Horilan vuonna 1990 ilmestyneeseen kirjoituskokoelmaan "Lehtori ja hänen syrjähyppynsä".


title: Someron murre

text: Kun Someron-Somerniemen murre esiintyy Suomen murrekartassa omana ryhmänään, se samalla poikkeaa kaikista naapurimurteistaan, joita ovat lännessä Turun läänin Koskella ja vanhassa Marttilan emäpitäjässä puhuttavat Turun ylämaan murteet; etelässä alkujaan Uskelan emäpitäjän kuuluneissa Kuusjoella ja Kiikalassa puhuttavat varsinaisten lounaismurteiden itäryhmän murteet; idässä Nummella ja Pusulassa, Lohjan vanhan emäpitäjän alueella puhuttavat Länsi-Uudenmaan murteet; pohjoisessa Ypäjällä, Jokioisissa ja Tammelassa, vanhan Tammelan emäpitäjän alueella puhuttavat etelähämäläiset murteet; sekä luoteessa, Loimaalla ja Mellilässä vanhan Loimaan emäpitäjän alueella puhuttavat Ala-Satakunnan murteet. Näin juuri murretta voidaan Tapio Horilan mukaan pitää kaikkein leimallisinmpana somerolaisena piirteenä, kun täsmälleen samanlaista murretta ei puhuta missään muualla.


title: Someron murre

text: Tästä omaleimaisuudesta todistavat myös sananparret, joissa toisaalta somerolaiset ovat kiinnittäneet huomiota naapuripitäjien murteisiin ja nämä vastaavasti Someron murteeseen:


title: Ricardo Risatti

text: Richardo Caíto Risatti (s. 27. syyskuuta 1986 Buenos Aires, Argentiina) on argentiinalainen moottoriurheilija.


title: Ricardo Risatti

text: Hän on kilpaillut Formula 3 Sudamericana sarjassa vuosina 2001-2002, Espanjan F3 mestaruussarjassa vuosina 2003-2006, World Series by Renault ja GP2 sarjassa vuonna 2007 ja FIA GT ja TC2000 sarjassa vuonna 2008. Risatti voitti F3 sarjan mestaruuden vuonna 2006. Risatti saavutti GP2 urallaan yhden pisteen, joka tuli Italian kilpailusta. Vuodesta 2008 lähtien Risatti on kilpaillut Argentiinan Touring Car sarjassa.


title: Classic FM

text: Classic FM voi viitata seuraaviin:


title: Maria Diți-Diaconescu

text: Maria Diți-Diaconescu (s. 16. marraskuuta 1937 Cimpulung Moldovenesc) on romanialainen entinen yleisurheilija, joka kilpaili keihäänheitossa. Hän voitti hopeaa Belgradin EM-kisoissa 1962 tuloksella 52,10 metriä. Lisäksi Diți-Diaconescu voitti universiadeista hopeaa vuonna 1961 ja pronssia vuonna 1959. Hän osallistui olympialaisiin kahdesti, vuosina 1960 ja 1964. Diți-Diaconescu sijoittui Roomassa 1960 kymmenenneksi ja Tokion kisoissa 1964 kuudenneksi.


title: Arkielämän ympäristöpolitiikka

text: Arkielämän ympäristöpolitiikka on professori Ilmo Massan ja tutkija Sanna Ahosen toimittama kirja, jonka on julkaissut Gaudeamus vuonna 2006. Teoksessa tarkastellaan ristiriitoja, joita yksilö kokee toimiessaan yhteiskunnassa.


title: Hymn of the Seventh Galaxy

text: Hymn of the Seventh Galaxy on fuusiojazz-yhtye Return to Foreverin kolmas studioalbumi, joka julkaistiin vuonna 1973.


title: Hymn of the Seventh Galaxy

text: Kaikki kappaleet kirjoittanut Chick Corea, ellei toisin mainittu.


title: MovieLens

text: MovieLens on yhdysvaltalainen ei-kaupallinen verkkosivusto, jonka pääasiallinen tehtävä on toimia yhteisöllistä suodatusta () hyödyntävänä elokuvien suosittelijajärjestelmänä ("recommender system"). 18. helmikuuta 2012 MovieLens siirtyi käyttämään avoimen lähdekoodin LensKit-ohjelmakirjastoa suositustensa pohjana. Lisäominaisuutena sivustolla on muuan muassa keskustelupalsta ("Q & A").


title: MovieLens

text: MovieLens on GroupLens Research -tutkimuslaboratorion projekti tietojenkäsittelytieteen ja tekniikan laitoksella ("Department of Computer Science and Engineering") Minnesotan yliopistossa. Projekti sai alkunsa 1997. Sivuston perimmäinen tavoite on kerätä tutkimustietoa henkilökohtaisia suosituksia antavista suosittelijajärjestelmistä. Alun perin Amazon.com käytti GroupLensin teknologiaa ostoksia ehdottavassa suosittelukoneessaan ("recommendations engine").


title: MovieLens

text: Keskimäärin MovieLensin jäsen arvostelee 120 nimikettä. Vuonna 2009 arvosanojen kokonaismäärä oli yli 15 miljoonaa kappaletta. Jäsenten kokonaismäärä oli noin 194 161 kesällä 2014. Keskimäärin kullekin nimikkeelle on annettu 924 arvosanaa. 1. tammikuuta 2014 tietokannassa oli 22 649 nimikettä. Tietokanta kasvaa jatkuvasti, sillä käyttäjät voivat ajoittain lisätä nimikkeitä, jotka löytyvät Internet Movie Databasesta.


title: MovieLens

text: Lähes kaikki tietokannassa olevat nimikkeet ovat elokuvia, mutta joukossa on myös muutamia minisarjoja, ei kuitenkaan pitkiä televisiosarjoja. Varsinaisia valintakriteerejä ei tätä nykyä ole, riittää kun nimike löytyy Internet Movie Databasesta. Ennen kuin nimikkeiden lisääminen tuli käyttäjille mahdolliseksi ylläpidon valintakriteerinä oli että elokuva oli päässyt teatterilevitykseen Yhdysvalloissa. Pitkiä televisiosarjoja, minisarjoja tai alle 40-minuuttisia lyhytelokuvia ei tuolloin kelpuutettu. Käyttäjät voivat nykyisin merkitä ("flag") epäsopivia nimikkeitä. Epäsopivuuden perusteita voivat olla: ei elokuva, kaksoiskappale, väärä IMDb-linkki, porno/epäsopiva sisältö tai muu syy.


title: MovieLens

text: MovieLensin suositukset pohjautuvat siihen mitä tietoa käyttäjä sivustolle syöttää: mistä nimikkeistä käyttäjä pitää tai ei pidä. Suosituksiin vaikuttaa myös, mitä nimikkeitä ne käyttäjät suosivat, joilla on samankaltainen maku. Rekisteröitymisvaiheessa käyttäjä saa arvosteltavakseen satunnaisen joukon nimikkeitä, joista vähntään 15 pitää arvostella ennen sisäänpääsyä. Arvosteluasteikko on puolikkaasta tähdestä viiteen tähteä.


title: MovieLens

text: Järjestelmä vertaa käyttäjän arvosanoja niiden käyttäjien arvosanoihin, joilla on samankaltainen maku ja suosittelee nimikkeitä, joita käyttäjä ei vielä ole nähnyt. Arvostelemattomissa nimikkeissä näkyy ennuste, millaisen arvosanan käyttäjä tulee niille mahdollisesti antamaan. Käyttäjän tulisi arvostella mahdollisimman monta nimikettä, jotta suositukset tarkentuvat, koska järjestelmällä on tällöin parempi näyte siitä mistä käyttäjä pitää.


title: MovieLens

text: Käyttäjät voivat ryhtyä toistensa kavereiksi ("buddies"). Kaveritoimintoa käytettäessä suositukset pohjautuvat sekä omiin että valitun kaverin tai kaverien antamiin arvosanoihin.


title: MovieLens

text: Yksittäisen nimikkeen tiedoista käyttäjä näkee:Tilastosivultaan käyttäjä näkee:MovieLensin Facebook-sovellus oli toiminnassa joulukuun 2. päivästä 2008 kesäkuun puoliväliin 2011. Sovelluksen kautta käyttäjä pystyi arvostelemaan nimikkeitä. Käyttäjän oli mahdollista julkaista antamiaan arvosanoja seinällään. Sovelluksesta käyttäjä näki kärkipään suositukset sekä sovellusta käyttävät ystävät ja heidän viimeisimmät arvosanansa. Sovelluksessa oli vastaavanlainen kaveritoiminto kuin MovieLens-sivustolla.


title: Alevtina Šastitko

text: Alevtina ”Alla” Šastitko (; s. 22. huhtikuuta 1939 Leningrad) on Neuvostoliittoa edustanut yleisurheilija, joka kilpaili keihäänheitossa. Hän voitti pronssia Belgradin EM-kisoista 1962 tuloksella 51,20 metriä. Šastitko osallistui olympialaisiin kerran, Roomassa 1960. Tuolloin hän sijoittui kahdeksanneksi tuloksellaan 50,92.


title: Viimeinen uhri

text: Viimeinen uhri () on ukrainalaissyntyisen Vadim Perelmanin ohjaama yhdysvaltalainen trilleri-/draamaelokuva vuodelta 2007, jonka pääosissa ovat Uma Thurman, Evan Rachel Wood, Eva Amurri, Gabrielle Brennan ja Brett Cullen. Sivurooleissa ovat muiden muassa Nathalie Paulding ja Maggie Lacey. Käsikirjoituksen laati Emil Stern Laura Kasischken romaanin "The Life Before Her Eyes" (2002) pohjalta.


title: Viimeinen uhri

text: "Viimeinen uhri" on värielokuva ja pituudeltaan 90 minuuttia. "Viimeinen uhri" sai ensi-iltansa ensimmäisen kerran Toronton elokuvajuhlilla 8. syyskuuta vuonna 2007 Torontossa, Kanadassa. Tämän jälkeen "Viimeinen uhri" kiersi myös Chungmuro Internationalin elokuvajuhlat 25. lokakuuta vuonna 2007 Soulissa, Etelä-Koreassa, AFI Dallasin elokuvajuhlat 2. huhtikuuta vuonna 2008 Dallasissa, Texasissa, Yhdysvalloissa ja Phoenixin elokuvajuhlat 10. huhtikuuta vuonna 2008 Phoenixissa, Arizonassa, Yhdysvalloissa. "Viimeinen uhri" pääsi irti elokuvajuhlista ja sai ensimmäisen itsenäisen ensi-iltansa Yhdysvalloissa 18. huhtikuuta vuonna 2008 . Suomessa "Viimeinen uhri" ei saanut ensi-iltaa, mutta se julkaistiin DVD:nä 8. lokakuuta vuonna 2008; samana päivänä "Viimeinen uhri" julkaistiin myös Brasiliassa ja Ruotsissa DVD:lle. 2929 Entertainmentin omistama 2929 Productions -tuotantoyhtiö tuotti elokuvan.


title: Viimeinen uhri

text: "Viimeinen uhri" kertoo Columbinen verilöylyn tapaisesta koulusurmatapahtumasta. Kekseliäs, harkitsematon ja villi Diana McFee (Evan Rachel Wood) ei jaksa odottaa aikuiselämänsä alkamista. Odotellessaan keväällä high schoolin viimeisiä päiviä Diana testaa rajojaan seksin ja huumeiden alueella, sillä aikaa kun hänen konservatiivisempi ystävänsä Maureen (Eva Amurri) katsoo vierestä huolestuneena.


title: Viimeinen uhri

text: Mutta sitten eräänä päivänä automaattiaseella varustautunut tekijä Michael Patrick (John Magaro) riehuu koulussa nuorison keskellä kunnes löytää suositun Dianan piilostaan ystävättärensä Maureenin kanssa...


title: Viimeinen uhri

text: 15 vuotta myöhemmin Diana (Uma Thurman) elää hiljaista perhe-elämää miehensä Paulin (Brett Cullen) ja tyttärensä Emman (Gabrielle Brennan) kanssa, ja yrittää kaikin keinoin torjua menneisyytensä. Häntä painaa syyllisyys, ettei hän saa unta. Kun kouluammunnan 15. vuosipäivä lähestyy, alkavat traumaattiset muistot purkautua. Samalla myös pelottavia ja selittämättömiä asioita alkaa tapahtua hänen ympärillään.


title: Viimeinen uhri

text:
Onko se vain kuvitelmaa vai onko olemassa jokin yhteys tapahtumaan 15 vuotta sitten, kun Diana joutui tekemään käsittämättömän valinnan. Toisinaan menneisyyden synkät salaisuudet eivät suostu unohtumaan...
"Viimeinen uhri" kuvattiin kokonaisuudessaan Connecticutissa Darienin, Greenwichin, New Havenin, Norwalkin ja Stamfordin kaupungeissa. Koulukohtaukset kuvattiin New Havenin Yalen yliopistolla ja Sheridan Schoolissa.


title: Viimeinen uhri

text: "Viimeinen uhri" julkaistiin Yhdysvalloissa DVD:lle 19. elokuuta 2008.


title: Viimeinen uhri

text: Suomessa DVD-julkaisun kannessa on mainoslauseena: TIETYT HETKET OVAT IKUISIA.


title: Viimeinen uhri

text: Avausviikonloppunaan (18. huhtikuuta – 20. huhtikuuta 2008) Yhdysvalloissa "Viimeistä uhria" esitettiin ainoastaan 8 teatterissa, jolloin se tuotti 20 220 dollaria (2 527 dollaria per teatteri, sijalla #70). Parhaimmillaan "Viimeistä uhria" esitettiin 48 teatterissa (25. huhtikuuta – 27. huhtikuuta 2008). "Viimeistä uhria" esitettiin Yhdysvalloissa aina kesäkuun 29. päivään 2008 asti; 77 päivää ja 11 viikkoa. "Viimeinen uhri" tuotti pelkästään Yhdysvalloissa 303 439 dollaria, joka on vain 4,2 % koko tuotosta. Muualla maailmassa "Viimeinen uhri" tuotti 6 945 051 dollaria (4. lokakuuta vuonna 2009), joka on koko tuotosta 95,8%. "Viimeinen uhri" tuotti kokonaisuudessaan 7 248 490 dollaria sen yli 8 000 000 dollarin budjetista eli "Viimeinen uhri" ei ollut taloudellinen menestys, joka johtui huonosta teatterilevityksestä (yleensä elokuvia esitetään yli 2000 teatterissa).


title: Viimeinen uhri

text: "Viimeinen uhri" sai yleisesti negatiivista palautetta kriitikoilta, mutta yleisöltä yleensä positiivista. 23. huhtikuuta vuonna 2008 arvosteluja kokoavalla "Rotten Tomatoes" -sivustolla elokuvalla on 29 %/100 %, eli "mätä" (rotten) 35 arvostelun perusteella – muut 71 % ovat yksimielisiä siitä, että elokuva on "hämmentävä, tuskallisen pingottunut melodraama." Heinäkuussa 2010 arvostelu on laskenut 24 % 91 arvostelun perusteella; vain 4,8 pistettä/10. "Metacritic" ilmoitti, että "Viimeinen uhri" sai keskimäärin 38 pistettä/100, 25 arvostelun perusteella. "Metacriticin" käyttäjien arvostelu on 7 pistettä/10, perustuen 15 arvosteluun. "Allmovie" antoi "Viimeiselle uhrille" kaksi tähteä viidestä. "Leffatykin" käyttäjät antoivat "Viimeiselle uhrille" kolme tähteä viidestä, 12 arvostelun perusteella. "Internet Movie Database" -sivustolla elokuvalla on 6,4 tähteä/10, 6 010 käyttäjän arvostelun perusteella (22. heinäkuuta 2010). "San Francisco Chronicle" -sanomalehti antoi "Viimeiselle uhrille" täydet pisteet (100/100). "The Charlotte Observer" ja "ReelViews" -sanomalehdet antoivat kummatkin elokuvalle 75 pistettä.


title: Marion Lüttge

text: Marion Lüttge (omaa sukua Gräfe, s. 25. marraskuuta 1941 Leipzig) on saksalainen entinen yleisurheilija, joka kilpaili keihäänheitossa. Aktiiviurallaan hän edusti Itä-Saksaa. Lüttge voitti kultaa Budapestin EM-kisoissa 1966 tuloksella 58,74 metriä. Hän voitti maansa mestaruuskilpailut kolmesti, vuosina 1962, 1963 ja 1966.


title: Marion Lüttge

text: Lüttge meni naimisiin moukarinheittäjä Friedrich Lüttgen kanssa vuonna 1963.


title: Amerikanpikkuhaikara

text: Amerikanpikkuhaikara ("Ixobrychus exilis") on amerikkalainen haikaralaji.


title: Amerikanpikkuhaikara

text: Amerikanpikkuhaikarat pesivät marskimailla alueella, joka ulottuu eteläisestä Kanadasta pohjoiseen Argentiinaan.


title: Amerikanpikkuhaikara

text: Euroopassa lintu on havaittu ainakin kerran; Islannissa syyskuussa 1970. Lisäksi Marokosta on yksi havainto maaliskuulta 1988.


title: Amerikanpikkuhaikara

text: Amerikanpikkuhaikarat ovat piilottelevia lintuja, jotka mieluummin pakenevat jalkaisin piilotellen kasvillisuuden seassa kuin lentäen. Lintu onkin helpompi kuulla kuin nähdä.


title: Amerikanpikkuhaikara

text:
Amerikanpikkuhaikara munii hyvin piilotettuun, osmankäämeistä ja muista marskimaiden kasveista rakennettuun pesään 4 tai 5 munaa, joita molemmat emot hautovat.
Laji pesii yleensä kahdesti kesässä.


title: Amerikanpikkuhaikara

text: Amerikanpikkuhaikarat syövät kaloja ja hyönteisiä, joita ne nappaavat nokallaan nopein iskuin.


title: Valentina Popova

text: Valentina Popova (s. 18. elokuuta 1945) on Neuvostoliittoa edustanut yleisurheilija, joka kilpaili keihäänheitossa. Hän voitti pronssia Budapestin EM-kisoissa 1966 ja universiadeissa vuonna 1965.


title: IJ (kirjain)

text: Ĳ (ĳ) on hollannin kielessä käytettävä ligatuuri, jota käytetään itsenäisen kirjaimen tavoin. Esimerkiksi sanan alussa, jos käytetään isoa alkukirjainta, koko yhdistelmä kirjoitetaan isolla. Ligatuuri ĳ rinnastetaan tavallisesti Y-kirjaimeen esimerkiksi aakkostuksessa. Merkintä lausutaan .


title: IJ (kirjain)

text: Ĳ voidaan kirjoittaa koneellisesti näppäilemällä I ja J peräkkäin, mutta se on olemassa myös erillisenä merkkinä.


title: Kirkkokuri

text: Kirkkokuri tarkoittaa kirkon kurinpidollista toimea, jonka tarkoitus on pitää kirkon jäsenet oikeaoppisina. Historiallisesti se on tarkoittanut Suomessa häpeärangaistuksia niille, jotka eivät ole noudattaneet kirkon tunnustusta.


title: Kirkkokuri

text: Kirkkokuri on mainittu myös nykyisessä kirkkojärjestyksessä. Sitä pidetään ennemmin sielunhoitona kuin perinteisenä rankaisemisena. Kirkkojärjestykesn mukaan: ”Niitä, jotka aiheuttavat pahennusta elämällään ja laiminlyövät kirkon jäsenen velvollisuuksiaan, papin tulee opastaa kristilliseen elämäntapaan. Kirkon tunnustuksen vastaisesti opettavaa kirkon jäsentä kirkkoherran tulee oikaista.”


title: Kirkkokuri

text: Kirkkokuria noudatettiin Suomessa tarkimmin puhdasoppisuuden hallitsemina vuosisatoina. Vuoden 1686 kirkkolaki antoi tarkkoja ohjeita sapatin pyhittämisestä. Jokaisen oli osallistuttava säännöllisesti jumalanpalveluksiin, ja kaikkinainen työnteko oli pyhäpäivisin kielletty. Korttipelit ja erilaiset esitykset kuten näytelmät olivat sunnuntaisin kiellettyjä. Kirkkokuri tähtäsi lähinnä kristillisen siveellisyyden sekä kirkossa ja kirkonmäellä vallinneen järjestyksen ylläpitämiseen.


title: Kirkkokuri

text: Sellaisina suurina juhlapäivinä kuten jouluna, pääsiäisenä tai helluntaina ei saanut pitää häitä, ja jos paaston aikana niitä vietettiin, niiden oli tapahduttava ”ilman caickia Hääleikitä”. Kukaan ei myöskään saanut sunnuntaisin kutsua vieraita tai lähteä vieraspitoihin niin, että ehtookirkko jäi sen takia pois. Vuoden 1726 konventikkeliplakaatti kielsi oikeaoppisuuden turvaksi jopa yksityiset uskonnolliset hartauskokoukset, jos niitä ei voinut lukea sallituksi kotihartaudeksi.


title: Kirkkokuri

text: Kirkkokurista huolehtivat kirkkoherra ja kirkkoraati. Kurinpidon välineinä olivat nuhtelu, varoitus, kirkolle tehtävä työ, sakko, jalkapuu, häpeäpenkki, julkirippi, ehtoolliselta pois sulkeminen ja seurakunnasta erottaminen. Oikeus kirkolliseen jalkapuurangaistukseen tuomitsemiseen oli rovastilla tai kirkkoherralla yhdessä seurakunnan etevimpien eli kirkkoraadin kanssa. Rangaistukseen sai tuomita vähäisistä rikkomuksista, sellaisista joista laki ei määrännyt rangaistusta, tai jotka olivat liian vähäpätöisiä maalliseen oikeuteen vietäviksi.


title: Kirkkokuri

text: Aikaa myöten sakoista kehittyi yhä tärkeämpi kirkollinen rangaistus. Kihlakumppanien yhteiselämä ennen avioliittoa tai asianmukaisen morsiuspuvun oikeudeton kantaminen olivat säännöllisiä sakotuksen aiheita. Jo varsin vähäisistä rikkomuksista saattoi joutua nuhdeltavaksi ja ojennettavaksi kirkkoneuvostossa, jolla lisäksi oli mahdollisuus asettaa uhkasakkoja vastaisen varalle.


title: Kirkkokuri

text: Kirkkokurin perimmäinen tarkoitus ei ollut vain kansan kasvattaminen kirkolliseen ja yhteiskunnalliseen järjestykseen, vaan samalla huolenpito siitä, että valtakunnassa noudatettiin Jumalan käskyjä ja säädöksiä. Jokainen synti ei kohdistanut Jumalan vihaa vain asianomaista itseään kohtaan, vaan uhkasi koko pitäjää, maakuntaa ja jopa valtakuntaa, missä sitä oli harjoitettu. Siksi synti vaati sovitusta, ja rangaistus merkitsi vain jumalallisen vanhurskauden toteuttamista. Kirkkokuria yhteiskunnallisempi rangaistusmuoto oli Etelä-Pohjanmaalla pitäjäkuri.


title: Kirkkokuri

text: Rangaistuksilla, katumuksilla ja parannuksilla lepytettiin Jumalan vihaa, ja näin vähennettiin ajallisten onnettomuuksien vaaraa. Poikkeaminen kristillisestä opista ei siten ollut vähimmässäkään määrin kenenkään henkilökohtainen asia, vaan koko yhteisön turvallisuutta keskeisesti koskettava tärkeä kysymys.


title: Kirkkokuri

text:
Helsinki 2009.
seuran toimituksia 72. 1967.


title: Taos

text: Taos [ˈtaʊs] on kaupunki Yhdysvalloissa New Mexicon osavaltion pohjoisosassa Taosin piirikunnassa. Kaupungin pinta-ala on 14,7 km² ja asukasluku on noin 5 731 (2013). Kaupunki on saanut nimensä lähellä sijaitsevan vanhan intiaaniyhteisön Pueblo de Taosin mukaan.


title: Taos

text: Paljon ennen eurooppalaisia siirtolaisia Taos Pueblo (Pueblo de Taos) oli pitkään ollut sekä pueblo- että tasankointiaanien tärkeä kauppapaikka.


title: Taos

text: Espanjalaiset saapuivat alueelle 1541. Francisco de Barrionuevo oli ensimmäinen eurooppalainen, joka vieraili alueella. Espanjalaiset tutustuivat korkeisiin pueblorakennelmiin ja alueen tiwa-intiaaneihin historiallisessa Taos Pueblossa. 1600-luvun puolivälin tienoilla jotkut harvat espanjalaiset perustivat tiluksiaan alueelle. Kuuluisin näistä uudisasukkaista oli Don Fernando de Chávez.


title: Taos

text: Taosin kaupunki alkoi kehittyä nykyisen Taos Plazan ympärille noin vuonna 1615. Taosissa oli tuolloin espanjalainen pormestari (esp. alcalde).


title: Taos

text: Espanjalaisten antama nimi "Taos" muistuttaa läheisesti tiwa-intiaanien sanaa "Tua-tah". Taosin intiaanien mukaan espanjalaiset eivät osanneet lausua kylän nimeä Tua-tah, vaan kutsuivat sitä nimellä Taos.


title: Taos

text: Taos sijaitsee Sangre de Cristo Mountains -vuorten juurella.


title: Taos

text: Taosin kesät ovat kuumat, talvet viileät. Lämpimintä on heinäkuussa, kylmintä tammikuussa. Ylin mitattu lämpötila on 37 °C (vuonna 2003) ja alin −33 °C (vuonna 1971).


title: Taos

text: Taosissa on yli 20 kohdetta, jotka on otettu suojelunarvoisten kohteiden luetteloon (National Register of Historic Places).


title: Taos

text: Noin 1,6 kilometriä Taosista pohjoiseen sijaitsee noin 1 000 vuotta vanha Taos Pueblo. Taos Pueblo on otettu Unescon ylläpitämään maailmanperintöluetteloon. Picuris Puebloon on matkaa noin 30 kilometriä.


title: Taos

text: Syyskuussa 1898 newyorkilaiset taiteilijat Ernest Blumenschein ja Bert Phillips huomasivat Taos Valleyn luonnonkauneuden. Tutustuttuaan eurooppalaisiin taiteilijayhdyskuntiin he päättivät perustaa vastaavanlaisen Taosiin. Vuoteen 1915 mennessä kuusi ammattitaiteilijaa oli asettunut Taosiin, josta tuli yksi Yhdysvaltain merkittävimmistä taiteilijayhdyskunnista.


title: Taos

text: Taos Plaza -aukio on kaupungin historiallisen kaupunginosan (Taos Downtown Historic District) keskus.


title: Taos

text: Aukion länsipuolella on Our Lady of Guadalupe Church. Aukion pohjoispuolella sijaitsevat Taos Art Museum, Governor Charles Bent House ja Taos Inn. Aukion itäpuolella on Kit Carson House.


title: Joe’s Garage

text: Joe’s Garage on Frank Zappan kolmeosainen rock-ooppera, jonka ensimmäinen osa julkaistiin vuonna 1979. Sen ensimmäinen osa julkaistiin syyskuussa, ja toinen ja kolmas osa julkaistiin tupla-albumina marraskuussa.


title: Suomen kantelemuseo

text: Suomen kantelemuseo aloitti toimintansa 2009 Palokan pelimannitalossa Jyväskylässä. Esillä on soittimia ja tietoa koko kanteleen levinneisyysalueelta, painopiste on kuitenkin Keski-Suomen kanteleperinteellä. Museon perusti soitintutkija Kari Dahlblom (1955–2017). Museo aloitti 40 kanteleen kokoelmalla ja tällä hetkellä soittimia on vajaa sata.


title: Suomen kantelemuseo

text: Kantelemuseon harvinaisuuksia ovat muun muassa mestaripelimanni Arvi Pokelan kantele, jonka on rakentanut saarijärveläinen Juho Tamminen ja Tuure Peltosen rakentama kaksoiskantele Uuraisilta sekä Haapaveden Pasi Jääskeläisen kantele.


title: Suomen kantelemuseo

text: Palokan Pelimannitalon omistaa Jyväskylän seudun Kansanmusiikkiyhdistys.


title: CD Alcoyano

text: Club Deportivo Alcoyano on jalkapalloseura, joka tulee Alcoyn kaupungista Espanjasta. Joukkue on perustettu vuonna 1929 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 4 500-paikkaisella Estadio El Collaolla.


title: CD Alcoyano

text: Joukkue on historiansa aikana pelannut maan kaikilla kansallisilla sarjotasoilla. Maan korkeimmalla sarjatasolla Primera Divisiónissa se on pelannut yhteensä neljä kautta 1945–1946, 1947–1949 ja 1950–1951. Suurimman osan historiastaan joukkue on kuitenkin pelannut Segunda División B:ssä ja Tercera Divisiónissa.


title: 58 (luku)

text: 58 (viisikymmentäkahdeksan) on luonnollinen luku, jota edeltää 57 ja seuraa 59.


title: 69 (luku)

text: 69 (kuusikymmentäyhdeksän) on luonnollinen luku, jota edeltää 68 ja seuraa 70. Jaksollisessa järjestelmässä 69 on tuliumin järjestysluku.


title: CE Sabadell FC

text: Centre d'Esports Sabadell Futbol Club on jalkapalloseura, joka tulee Sabadellin kaupungista Espanjasta. Joukkue on perustettu vuonna 1903 ja se pelaa tällä hetkellä maan kolmanneksi korkeimmalla sarjatasolla Segunda División B:ssä. Se pelaa kotiottelunsa 20 000-paikkaisella Nova Creu Altalla.


title: CE Sabadell FC

text: Joukkue on pelannut maan kaikilla kansallisilla sarjatasoilla. Korkeimmalla sarjatasolla Primera Divisiónissa se on pelannut yhteensä 14 kautta, joista ensimmäinen kaudella 1943–1944. Pisimmän yhtenäisen ajanjakson pääsarjassa joukkue on pelannut vuosina 1965–1972. Suurimman osan historiastaan se on pelannut maan toiseksi korkeimmalla sarjatasolla Segunda Divisiónissa.


title: CE Sabadell FC

text: Seuran suurimpiin saavutuksiin lukeutuvat Copa del Reyn loppuottelu kaudella 1934–1935, jossa se kuitenkin hävisi Sevillalle numeroin 3–0, sekä Messukaupunkien cupiin osallistuminen kaudella 1969–1970.


title: Rodolfo González

text: Rodolfo González (s. 14. toukokuuta 1986 Caracas, Venezuela) on venezuelalainen autourheilija.


title: Rodolfo González

text:
González on kilpaillut urallaan muun muassa Formula Renault UK-, Formula 3 Euroseries- ja Britannian Formula 3 -sarjoissa vuosina 2003–2008 voittaen Britannian F3-sarjan National Class -mestaruuden vuonna 2006. González kilpaili myös Euroseries 3000 -luokassa vuosina 2008–2009 sijoittuen jälkimmäisellä kerralla sarjan viidenneksi.
Vuonna 2009 González debytoi GP2 -sarjassa Trident -tallissa ajaen kaksi kilpailua. González kilpaili myös Aasian GP2-sarjassa kausina 2008–2011 saavuttamatta pisteitä. González jatkoi GP2 -sarjassa kaudella 2010 Arden -tallissa. Valencian sprinttikilpailussa González kolaroi Josef Králin kanssa. Králin yrittäessä ohittaa Gonzálezia hänen autonsa osui Gonzalezin auton takapyörään ja teki voltin ilmassa osuen maahan pyörät edellä edeten rengasvalliin. González ei loukkaantunut, mutta Král sai murtumia selkänikamiinsa. González saavutti kauden aikana neljä pistettä. Kauden jälkeen González sai testata Caterhamin F1-autoa nuorten kuljettajien testissä Abu Dhabissa yhdessä Vladimir Arabadžievin kanssa. Gonzalez siirtyi Trident -talliin kaudeksi 2011. Hän ei saavuttanut pisteitä. Vuonna 2012 González ajoi Caterham Racing -tallissa saavuttaen kuusi pistettä, jotka tulivat Monacon sprinttikilpailusta.
Vuonna 2013 González toimi Formula 1 -talli Marussian testi- ja varakuljettajana. Hän ajoi kauden aika yhteensä kahdeksan kertaa perjantain ensimmäisissä harjoituksissa.


title: Rodolfo González

text: Vuonna 2014 González kilpaili European Le Mans Series -sarjassa.


title: Josef Král

text: Josef Král (s. 15. kesäkuuta 1990 Dvǔr Králové nad Labern) on tšekkiläinen moottoriurheilija.


title: Josef Král

text: Hän on kilpaillut Formula BMW -sarjassa vuosina 2006–2007, A1 Grand Prix -sarjassa vuosina 2007–2008, International Formula Master -sarjassa vuosina 2008–2009 ja Aasian GP2-sarjassa kaudella 2009–2010 saavuttaen yhden kolmossijan.


title: Josef Král

text: Vuonna 2010 Král kilpaili GP2-sarjassa Super Nova Racing -tiimissä. Valencian sprinttikilpailussa Král yritti ohittaa Rodolfo Gonzálezia, mutta hänen autonsa osui Gonzálezin auton takapyörään, jolloin auto teki hurjan voltin ympäri osuen rengasvalliin. Král sai murtumia selkänikamaansa ja joutui olemaan sivussa toipumiseensa saakka. Hänen tilallaan ajoi loppukauden ajan Luca Filippi. Kral pääsi kuitenkin ajamaan kauden päättävässä Abu Dhabin kilpailussa. Hän ajoi kahdeksanneksi lauantain kilpailussa ja viidenneksi sunnuntain sprinttikilpailussa. Hän saavutti 3 pistettä. Kral jatkoi GP2 uraansa Arden -tallissa kaudella 2011. Hän keräsi 15 pistettä ja sijoittui sarjan 15:ksi.


title: Josef Král

text: Kaudella 2012 Kral jatkoi GP2:ssa ajaen Barwa Addax Team-tallissa. Hänet kuitenkin korvattiin Bahrainissa Dani Closilla, mutta palasi takaisin Espanjassa. Hän ajoi ensimmäisen GP2-voittonsa Belgian sprinttikilpailussa. Kilpailun jälkeen hänet kuitenkin korvattiin Jake Rosenzweigilla. Král sijoittui loppupisteissä 17:ksi keräten 27 pistettä. Vuonna 2013 Král ajoi kaksi kilpailua Auto GP World Series -sarjassa saavuttamatta pisteitä.


title: Eurooppalainen sairaanhoitokortti

text: Eurooppalainen sairaanhoitokortti (ESHK tai EHIC) mahdollistaa jokaiselle sairausvakuutetulle tai asuinpaikkaan perustuvaan sosiaaliturvaan oikeutetulle Euroopan talousalueen ja Sveitsin asukkaalle terveydenhuollon saamisen muissa jäsenvaltioissa ilmaiseksi tai alennetulla hinnalla, jos tämä hoito tulee tarpeelliseksi maassavierailuaikana (esimerkiksi sairauden tai onnettomuuden seurauksena) tai jos heillä on krooninen pitkäaikaissairaus, joka vaatii säännöllistä hoitoa, kuten maksa-analyysien ottoa.


title: Eurooppalainen sairaanhoitokortti

text: Järjestelmän tarkoituksena on mahdollistaa ihmisille maassaolon jatkuminen ilman, että heidän pitäisi palata kotimaahansa terveydenhuollon saamiseksi, ja sen takia se ei kata maahan saapumista pelkästään terveydenhoidon saamiseksi, eikä se kata hoitoa, kuten eri tyyppisiä hammashoitoja, joita voidaan viivyttää, kunnes vierailija saapuu kotimaahansa.


title: Eurooppalainen sairaanhoitokortti

text: Sairaanhoitokortti kattaa vain sellaisen terveydenhoidon, joka katetaan normaalisti asuinperusteisesta terveydenhuoltojärjestelmästä, joten se ei tee matkavakuutusta tarpeettomaksi.


title: Eurooppalainen sairaanhoitokortti

text: Kortti otettiin käyttöön 1.6.2004 ja vuoden 2005 kuluessa, minkä jälkeen siitä tuli ainoa tarvittava asiapaperi 1.1.2006. Kortti käy kaikissa Ranskan departementeissa (Martinique, Guadeloupe, Réunion ja Ranskan Guayana), jotka ovat osa ETA-aluetta, mutta se ei kata ETA:an kuulumattomia erityisalueita, kuten Jersey, Man-saari, Aruba tai Ranskan Polynesia. On kuitenkin olemassa sopimuksia, jotka mahdollistavat EHIC-kortin käytön Färsaarilla ja Grönlannissa., vaikka ne eivät ole ETA-alueen jäseniä.


title: Eurooppalainen sairaanhoitokortti

text: Kortti korvasi seuraavat lääketieteelliset lomakkeet:


title: Eurooppalainen sairaanhoitokortti

text: Eurooppalaiset sairaanhoitokortit ovat ilmaisia kaikille osallistujamaiden asukkaille. Suomessa sairausvakuutetut voivat tilata kortin Kelan nettisivujen kautta verkkopankkitunnuksin.


title: M110 (telahaupitsi)

text: 8" Self-propelled Howitzer M110 on yhdysvaltalainen 203 mm järeä telahaupitsi. M110 otettiin käyttöön Yhdysvaltain asevoimissa vuonna 1963. Alkuperäisissä M110-telahaupitseissa oli tykkinä 203 mm 25 kaliiperia pitkällä putkella varustettu haupitsi mallia 8" Howitzer M2A2, joka pohjautui alun perin brittiläistä suunnittelua olevaan ensimmäisen maailmansodan aikaisen BL 8 inch Howitzer-tyyppisen haupitsin malliversioihin Mk VI–VIII.


title: M110 (telahaupitsi)

text: Vuodesta 1977 alkaen M110-haupitseja alettiin varustaa uudella, 37 kaliiperia pitkällä tykillä mallia 8" Howitzer M201A1. Uudella tykillä varustetut haupitsit saivat nimikkeen M110A1. Pidemmällä putkella saavutettiin suurempi kantama. Pitkäputkisiin haupitseihin lisättiin myöhemmin suujarru rekyylin pienentämiseksi, ja suujarrulliset M110A1:t nimettiin M110A2:ksi.


title: M110 (telahaupitsi)

text: M110 oli eri versioineen käytössä USA:n maavoimien ja merijalkaväen divisioonatason ja ylijohdon tykistössä, mutta on poistettu käytöstä 1990-luvulta alkaen. Käytöstä poistettujen haupitsien putkista valmistettiin laser-ohjattujen GBU-28 -panssaripommien runkoja.


title: Gerrit Graham

text: Gerrit Graham (s. 27. marraskuuta 1949) on yhdysvaltalainen näyttelijä ja sanoittaja. Hän on esiintynyt enimmäkseen kulttielokuvissa, muun muassa elokuvissa "Autohuijarit", "TerrorVision", "Luokkakokous", "Greetings", "Proteus-aika", "Tuhon kuilu 2. Hitlerin voitto" ja "Rottanaama". Hänet muistetaan ehkä parhaiten roolistaan Beefinä, rocktähtenä Brian De Palman "Phantom of the Paradise – aavemuusa" -elokuvassa ja Phil Simpsonina epäilevänä, skeptisenä stereotyyppisenä isänä elokuvassa "Child's Play 2". Hän on esiintynyt myös kahdessa eri roolissa Star Trek -televisiosarjassa: Hunterina ""ssa, ja Q:na "in" jaksossa "Death Wish". Hän oli myös animaatiosarja "The Criticissä" Franklin Shermanin ääni.


title: Gerrit Graham

text: Graham opiskeli muttei valmistunut Columbian yliopistosta vuonna 1970. Hän on kirjoittanut lauluja Ratdogin Bob Weirin kanssa.